qundao/data-zh-poetry huggingface dataset:
匡山五咏 其二 烟云万顷亭
作者：袁华
朝代：明

英英白云飞，瀰漫被岩谷。倏若大瀛海，洪涛互起伏。好风来自东，流膏润山木。揽之不可得，卷舒一何速。危亭俯松抄，冥搜入遐瞩。灵物既深潜，阴渊寒气肃。有时出肤寸，海宇溥沾沃。终乘游帝乡，矫首谢尘俗。
匡山五咏 其五 环中亭
作者：袁华
朝代：明

崇冈积苍雪，罗立展屏幛。巘崿荦确中，芟夷得平旷。四顾何巍然，镵云开叠嶂。山如众星列，环拱皆北向。一亭据中心，势欲两相抗。天高氛翳消，春还淑气畅。激水流羽觞，鸣琴发清唱。俛仰宇宙间，览古兴慨忼。
匡山五咏 其四 清高亭
作者：袁华
朝代：明

层峦壁亭北，灵渊汇亭西。野芳新绿合，岩扉空翠迷。林深不见日，地迥惟闻鸡。草木气胶葛，六月流冰澌。达人逍遥游，散策凌丹梯。澄怀适野性，观物和天倪。易同醉侯讲，诗为应真题。急流能勇退，名与三高齐。
匡山五咏·看松阁
作者：袁华
朝代：明

匡山何崒峍，如拳突中心。万松列岩岫，天蟜蛟龙翔。若人抱贞节，眄柯日徜徉。微吟息高荫，燕坐弦清商。茅屋三四楹，萝翠友岚光。谡谡灵籁响，阴阴芳昼长。采花酿秫米，斸苓充糇粮。何殊陶贞白，结楼居华阳。英英白云飞，瀰漫被岩谷。倏若大瀛海，洪涛互起伏。好风来自东，流膏润山木。揽之不可得，卷舒一何速。危亭俯松抄，冥搜入遐瞩。灵物既深潜，阴渊寒气肃。有时出肤寸，海宇溥沾沃。终乘游帝乡，矫首谢尘俗。众山皆部娄，小亭立孱颜。仰观逼霄汉，俯视迷人寰。一勺沧溟水，数点瓯闽山。朝暾照涧谷，红紫何斓斑。兰荑茁石罅，鞠丛冒溪湾。芳林春夏交，好鸟声关关。醉骑黄鹄去，笑挟飞仙还。朗吟莱公句，高风谅能扳。层峦壁亭北，灵渊汇亭西。野芳新绿合，岩扉空翠迷。林深不见日，地迥惟闻鸡。草木气胶葛，六月流冰澌。达人逍遥游，散策凌丹梯。澄怀适野性，观物和天倪。易同醉侯讲，诗为应真题。急流能勇退，名与三高齐。崇冈积苍雪，罗立展屏幛。巘崿荦确中，芟夷得平旷。四顾何巍然，镵云开叠嶂。山如众星列，环拱皆北向。一亭据中心，势欲两相抗。天高氛翳消，春还淑气畅。激水流羽觞，鸣琴发清唱。俛仰宇宙间，览古兴慨忼。
匡山歌送恢复初上人
作者：袁华
朝代：明

有美人兮思匡山，岁云暮兮道险艰。江空积雪涛波若山立，骇惨慄兮凋朱颜。邀芙蓉于五老兮，怅飞瀑之潺湲。颠崖绝谷以晻霭，方翼层霄而高举，如翥凤而骞鸾。长松幽兰芊绵野芳，鸟道百折上扪，翼轸不得穷跻攀。鹤夜怨而寡似，迟夫君而未还。山川摇落兮老冉冉而怀土。歌匡山兮将归望孤云于极浦。嗟昔人兮既远访遗踪而览古。社结莲以植花林卖杏而守虎。驱飞锡兮踰险阻，云为扉兮月为户。携匡山兮招应真，饭松花兮饮石乳。展丹屏之九叠，溯银河之三梁。阅琼经于户室，采金芝于珠房。霞气朝润天光夜明，养贞素于恬澹兮聊消摇以徜徉。嘅鸣凤之不至胡众鸟之高翔。驺虞弗仁驽骀以良，树樗析桂用狼牧羊。彼方以蹠蹻之为洁廉兮，又奚慕乎夷齐采薇于首阳。赋归来兮彭泽怀高士于南昌。清风至节照今古，吾将尚友于斯人兮，歌濯缨于沧浪。瞻白云兮思君，何山高而水长。
半月池
作者：袁华
朝代：明

灵源发龙泓，奫停湛空碧。影斜瑶台镜，气压桥门壁。蜿蟺菖蒲根，赑屃蛟龙迹。相期学仙徒，握手弄云液。
卢伯融秦文仲同集湖光山色楼分题得阳城湖
作者：袁华
朝代：明

海虞之南姑胥东，阳城湖水清浮空。瀰漫巨浸二百里，势与江汉同朝宗。波涛掀簸日惨澹，鱼龙起伏天晦蒙。阴渊雨昏火夜烛，下有物怪潜幽宫。度雉巴城乃其亚，以城石湖湖不同。想当黄池会盟后，夫差虎视中原雄。东征诸夷耀威武，湖阴阅战观成功。陵迁谷变天地老，按图何地寻遗踪。我来吊古重太息，空亭落日多悲风。虎头结楼傍湖住，窗开几席罗诸峰。鸣鸡吠犬境幽夐，佳木良田青郁葱。鱼舟俨若问津者，仙源有路人间通。时维端阳天气好，故人久别欣相逢。颇黎万顷放舟入，俯览一碧磨青铜。恩赐终怀鉴曲客，水嬉不数樊川翁。莼丝鲈脍冰缕碎，菱叶荷花云锦重。酒酣狂歌发逸兴，白鸥惊起菰蒲中。相国井堙烽火闇，郎官水涸旌旗红。此中乐土可避世，一舸欲逐陶朱公。安得列缺鞭乘龙，前驱飞廉后丰隆。尽将湖水化霖雨，净洗甲兵歌岁丰。
口占诗序
作者：袁华
朝代：明

横雨狂风二月馀，柳塘犹未动春锄。花明兰渚宜垂钓，月暗芸窗好读书。细雨初晴暖尚微，小亭帘幕护春晖。曲尘波动鱼初上，金缕条长燕未归。春塘杨柳未飞绵，已有清阴覆画船。好倩吴姬歌《水调》，不辞有罚酒杯传。
口占诗序·其一
作者：袁华
朝代：明

横雨狂风二月馀，柳塘犹未动春锄。花明兰渚宜垂钓，月暗芸窗好读书。
口占诗序·其三
作者：袁华
朝代：明

漠漠轻风雨乍收，方塘水生不胶舟。慈乌将子避人去，返照正在柳梢头。
口占诗序·其二
作者：袁华
朝代：明

细雨初晴暖尚微，小亭帘幕护春晖。曲尘波动鱼初上，金缕条长燕未归。
口占诗序·其四
作者：袁华
朝代：明

春塘杨柳未飞绵，已有清阴覆画船。好倩吴姬歌《水调》，不辞有罚酒杯传。
可诗斋
作者：袁华
朝代：明

东阁观梅放，西池梦草芳。绝胜驴背上，风雪灞桥傍。
史仲先梅雪斋
作者：袁华
朝代：明

穷冬霜露繁，坚冰凝大泽。微阳地底回，区萌将甲拆。斋居观物化，光集飞霙白。疏梅若高士，空谷聊自适。操行雪比洁，倾盖成莫逆。峨冠柱下史，晤对成三益。交谊矢弗渝，惟感流光易。永订岁寒盟，忠诚著金石。
听雨舟
作者：袁华
朝代：明

枕书篷屋{广外互内}，卧听雨声秋。萧瑟芙蓉渚，凄凉杜若洲。何人游赤壁，无梦过黄楼。欲觅鸱夷子，江湖渺白鸥。
听雨舟
作者：袁华
朝代：明
体裁：五言律诗

枕书篷屋■，卧听雨声秋。萧瑟芙蓉渚，凄凉杜若洲。何人游赤壁，无梦过黄楼。欲觅鸱夷子，江湖渺白鸥。
吴仲圭墨竹
作者：袁华
朝代：明

风生太液水微波，霜影侵阶月色多。截得昭华苍玉琯，多情箫史奈愁何。
吴侬谣
作者：袁华
朝代：明

四座且勿喧，听我歌吴侬。二月春澹沲，桃杏连村红。壶酒操豚蹄，太守出劝农。所忻风雨时，击壤歌屡丰。榆火发新燧，柳烟散轻风。条侬墙下桑，浸侬水中穜。谷雨侬播种，盈畴绿葺葺。四月五月交，移秧向田中。手龟指流血，壁立环堵空。野菜杂糠籺，饥肠岂能充。八月官仓开，新谷不得舂。晚禾穗离离，大风来自东。摇落满区亩，太息心忡忡。收穫将上场，伍长追呼忙。荷锄携畚锸，何暇别耶娘。言开白茅港，兼程冒严霜。州官点侬名，里正与侬粮。夜投草中宿，重趼脚成疮。昧爽起负土，夜继灯烛光。千夫百夫长，程度施鞭榜。里胥至侬家，催粮入官仓。况无弟与兄，有米不得将。吞声语哽咽，独立野徬徨。朝行河堤上，暮宿河堤傍。堤傍泥渐高，所积如山冈。侬力日已疲，河水日可航。古者兵出农，耕战固其常。屯成种黍稌，实作侬保鄣。侬来敢生怨，侬谣遂成章。侬愿干戈息，四海为边疆。销兵作钱镈，老作太平氓。
吴江道中
作者：袁华
朝代：明

澹云收雨动微风，山色湖光惨澹中。双浆夷犹坐天上，不知身在水晶宫。
吴缘鸾像
作者：袁华
朝代：明

身跨于菟手执书，钟陵山峻路崎岖。当时只合华阳去，日写黄庭礼紫虚。
哀宋姬
作者：袁华
朝代：明

膏吾车以北征兮，邅黄龙之故城。山川蚴蟉以郁盘兮，维完颜氏之所京。系二世之雄特兮，日从事乎兵革。何靖康之蒙尘兮，身降庶而窜谪。粤王枢之有女兮，亦俘累而在行。符玉文之印谶兮，充下陈兮椒房。甘委命而尽节兮，羌陨身而奚益。俟事机之可乘兮，虽九死而不惜。胡宋祚之中衰兮，徙二帝于穷山之阴。昧大义而共戴天兮，荃不愧于中心。陈谠言之謇謇兮，矢弗从而继以死也。何彼苍之不鉴其忠诚兮，竟损生于匕首也。噫吁戏天乎不仁兮俾独撄其荼毒，父为虏兮国随覆。身既死兮雠不能复，谋弗克兮为大僇。哀幽愤兮不平，河流汤汤兮征鸿肃肃。金源兮走鹿，祐陵兮拱木。陈吾辞兮吊贞淑，魂其归来兮故国。
唐本初西郊草堂
作者：袁华
朝代：明

草堂小筑西郊外，孔杜风流尚未隳。岂但山灵回俗驾，还因录事寄新诗。柳塘飞燕穿书幌，花墅啼莺近酒卮。从此门前多辙迹，老翁莫厌客频来。
嘉树轩
作者：袁华
朝代：明

双槐何亭亭，交柯荫华轩。昔人去已远，手植今犹存。宝露流层颠，醴泉灌灵根。枝叶日以茂，子孙日以蕃。愿同紫荆树，永保矢弗谖。
嘉树轩分韵得报字
作者：袁华
朝代：明

舣舟绰山阳，重湖水澄浩。百年植嘉树，森列若旌纛。眄兹乱心曲，触景起哀悼。酌泉荐蘋蘩，再拜酹神道。嗟哉抚育恩，罔极何以报。顾曕白云飞，回翔复高蹈。散策日未昏，微怀寄幽讨。
嘉树轩分韵得报字
作者：袁华
朝代：明
体裁：古风

舣舟绰山阳，重湖水澄浩。百年植嘉树，森列若旌纛。眄兹乱心曲，触景起哀悼。酌泉荐蘋蘩，再拜酹神道。嗟哉抚育恩，罔极何以报。顾瞻白云飞，回翔复高蹈。散策日未昏，微怀寄幽讨。
塞下曲
作者：袁华
朝代：明

积雪深没胫，衔枚夜出关。奇兵分三道，已夺纥干山。
复邹忠公墓为谢子兰赋
作者：袁华
朝代：明

有宋开国三百年，圣君哲后登才贤。内无吕贾武韦祻，昭宪流裕远且绵。宣仁垂帘辅哲庙，初政彷佛元丰前。奈何权奸枋国命，党籍忠良俱左迁。紫宫正位俨宸极，岂假巫祝循私偏。非言搆狱狱词具，奉诏废作瑶华仙。谋之者谁郝内侍，卯金刀氏相夤缘。元符授册立为后，奸臣揣摩机已先。维时忠公居谏省，从容奏对言便便。属比祥符永平事，春秋大义星日悬。孟后既废不可复，刘岂得擅中宫权。遂良还笏为斥武，好礼上书因谏玄。忠言逆耳竟远谪，徒步独上新州船。贞哉贤母成子志，身落瘴乡甘弃捐。端王嗣位肆大眚，放逐两载蒙生还。寻复正言转司谏，三守剧郡亲蕃宣。俄承天语询谏草，云付烈焰飞炎烟。伪书一出那可辨，再由衡岳移漓川。澹山寺中啼怪鸟，仙宫岭下流清泉。精诚端能动天地，神物卫护非伪传。豺狼载路尚猖獗，脱身虎口仍颠连。放还未几瘴疠作，一病不起宁非天。仅存馀息见故友，言以国事犹拳拳。公也程门弟子列，存心慎独功弥专。思陵赠谥发潜德，己死奸谀应凛然。常州城北十里许，高坟累累官道边。政和迄今二百载，子孙散落犁为田。牛羊暮下蒿棘满，泪落行路兴哀怜。谢君忼慨当世士，献书天府言数千。建祠复墓限樵牧，新松稚竹清阴圆。呜呼章蔡终贬窜，同恶岂能谋自全。青山门外一抔土，尚有诸生加豆笾。忠邪犹来难并立，不信请视思贤编。
夜坐
作者：袁华
朝代：明

泽国秋高木叶稀，穷途倦客尚絺衣。梦携儿女情如昨，兴托丝萝念已非。何处蛩螀催纺绩，谁家灯火候柴扉。可怜骨肉凋零尽，矫首西风把泪挥。
夜坐听雨偶成
作者：袁华
朝代：明

哦诗听雨向西窗，犹胜衔枚夜渡江。赤壁焚舟惊破魏，马陵斫木善收庞。身经丧乱家何在，老去情怀酒易降。清坐不知更漏永，抛书假寐对残缸。
夜宿东阁梦中燕游甚适觉而梅影上窗横斜可爱口占一诗以纪
作者：袁华
朝代：明

梅花千树草堂南，花气浮空若雾岚。姑射山中春自好，罗浮天上梦初酣。蟠桃谩说瑶池晏，仙桂徒誇月窟探。万里仙游才一瞬，不知双鬓雪鬖鬖。
夜宿福聚兰若
作者：袁华
朝代：明

白露被众草，炎歊顿消歇。散步入重关，斜晖薄林樾。萧然古兰若，幽邃类岩穴。同心偶相集，论议何锋发。仰观河汉高，清光流素月。秋毫粲可数，隐见白玉阙。徘徊广庭迥，凉飙肃毛骨。茗饮消渴吻，野蓛错肴核。有客仅七人，无酒行百罚。庸僧太俗恶，决去兽惊狘。眷予坐最深，吴霜点须发。衰病目偏盲，材涩思枯渴。多君儒林英，词源浩溟渤。机锦织流黄，佩玉刻剞劂。或吟行渐渐，或寐坐兀兀。人生百年内，流光嗟倏忽。雄文屹巨碑，富贵等灭没。始问平泉树，何如首阳蕨。努力树勋业，毋为事汨汨。
夜泊淀山湖有怀铁崖先生
作者：袁华
朝代：明

鼓楫淞上游，轻帆度泖洲。对月耿不寐，怀人殊未休。征鸿唳沙碛，微风生柁楼。淀山青一点，龙气落船头。
天基庄菊花
作者：袁华
朝代：明

仙子乘风过赤城，金槃玉露掌中擎。月明解佩江头去，五色云霞拥绛旌。
太真睡起图
作者：袁华
朝代：明

博山烟销沉水香，昭阳殿中清昼长。桃笙翠滑睡初熟，嫣然秋水芙蓉芳。绪龙爪痕殷不灭，宝钿尚掩酥胸雪。渔阳鼙鼓惊梦还，化作马嵬坡底血。
学性海讲师
作者：袁华
朝代：明

云扉景气清，曾听话无生。丈室文殊座，双林舍卫城。龙泓循故道，宝殿丽新甍。闻说胥江口，袈{波上衣}渡晚晴。
学性海讲师
作者：袁华
朝代：明
体裁：五言律诗

云扉景气清，曾听话无生。丈室文殊座，双林舍卫城。龙泓循故道，宝殿丽新甍。闻说胥江口，袈■渡晚晴。
安素斋
作者：袁华
朝代：明

吴淞何渺漫，朝夕流不已。上有嘉树林，层轩俯江沚。之人乐恬澹，脱略纨与绮。素履既坦坦，安之良有以。考祥保贞吉，守默忘贱耻。冯高时引望，春还景妍美。脩篁拂疏棂，垂杨荫清泚。何当一造门，谈妙析玄理。
完颜巾歌
作者：袁华
朝代：明

混同江流长白东，完颜虎踞金源雄。身如长松马如阜，蹾蹋黄龙城阙空。鸳鸯泺上鴐鹅雪，春水秋山事游猎。黄河清后圣人生，一代衣冠烟雾灭。璊玉龙环四帝巾，柘袍吐鹘装麒麟。锦房芍药大于斗，骅骝坐拥真天人。传自中原文献家，全胜白氎小乌纱。金粟道人鬓己秃，挟以双环归铁崖。铁崖先生面如玉，绣缕盘花簇朱襮。鹧鸪小管沸筝琶，春流银瓮蒲萄绿。日日倒载高阳池，落花漂摇风满衣。九峰女儿拍手笑，月中蹋歌歌大堤。先生醉笔蛟龙走，报以长歌意殊厚。脱巾花底一掀髯，笑倩柳枝来漉酒。
客吴兴春日偶成
作者：袁华
朝代：明

曾听吴门唱大堤，只今惟有野乌啼。故人鱼雁冯谁寄，江水无情日又西。龙凤山青露两尖，溪头把酒月纤纤。从教柳絮沾书帙，满地春风不捲帘。桤林日暖蕨芽生，桑陇风微布谷鸣。客子思家政愁绝，长松吹雨落溪声。双眉刷翠小红娘，斗酒梨花为洗妆。一曲缠头不知数，扬州城内善和坊。深锁春风罨画楼，杏花香里醉扶头。何人得似任公子，相府莲歌不解愁。
客吴兴春日偶成·其一
作者：袁华
朝代：明

曾听吴门唱大堤，只今惟有野乌啼。故人鱼雁冯谁寄，江水无情日又西。
客吴兴春日偶成·其三
作者：袁华
朝代：明

桤林日暖蕨芽生，桑陇风微布谷鸣。客子思家政愁绝，长松吹雨落溪声。
客吴兴春日偶成·其二
作者：袁华
朝代：明

龙凤山青露两尖，溪头把酒月纤纤。从教柳絮沾书帙，满地春风不捲帘。
客吴兴春日偶成·其五
作者：袁华
朝代：明

深锁春风罨画楼，杏花香里醉扶头。何人得似任公子，相府莲歌不解愁。
客吴兴春日偶成·其四
作者：袁华
朝代：明

双眉刷翠小红娘，斗酒梨花为洗妆。一曲缠头不知数，扬州城内善和坊。
客海津送郭秀才南回三首·其一
作者：袁华
朝代：明

百丈牵船上御河，客中送子奈愁何。柁楼晚饭鲂鱼美，细雨微风水不波。
客甫里白莲寺答顾玉山见寄
作者：袁华
朝代：明

风流王湛岂真痴，世路崎岖蜀道危。独酌花前明月我，百年驹隙主翁谁。南州名节称高士，乱世功名属健儿。国内承平欣有象，忧天莫作杞人悲。沧浪一曲绕茅堂，投老归来贺监狂。鸾凤岂因梧竹止，雁鸿亦为稻粱忙。荣名身后嗟何用，浊酒生前醉不妨。雪里梅花迥高洁，结交岁暮莫相忘。江村十日雪不消，茅屋难禁风怒号。高隐何殊醉侯放，浪游端似水仙陶。大星中天光煜煜，孤鸿断野声嗷嗷。老夫畏寒闭户卧，那辞百罚醉酕醄。
客甫里白莲寺答顾玉山见寄·其一
作者：袁华
朝代：明

风流王湛岂真痴，世路崎岖蜀道危。独酌花前明月我，百年驹隙主翁谁。南州名节称高士，乱世功名属健儿。国内承平欣有象，忧天莫作杞人悲。
客甫里白莲寺答顾玉山见寄·其三
作者：袁华
朝代：明

江村十日雪不消，茅屋难禁风怒号。高隐何殊醉侯放，浪游端似水仙陶。大星中天光煜煜，孤鸿断野声嗷嗷。老夫畏寒闭户卧，那辞百罚醉酕醄。
客甫里白莲寺答顾玉山见寄·其二
作者：袁华
朝代：明

沧浪一曲绕茅堂，投老归来贺监狂。鸾凤岂因梧竹止，雁鸿亦为稻粱忙。荣名身后嗟何用，浊酒生前醉不妨。雪里梅花迥高洁，结交岁暮莫相忘。
宿承天寺方丈分韵得深字
作者：袁华
朝代：明

朝游双峨阳，暮宿雪堂阴。月落疏钟度，霜寒清夜深。谈玄析奥义，观妙徵素心。白业傥可修，攒眉重相寻。
宿白莲寺桂子轩分韵得月字
作者：袁华
朝代：明

幽夐阿兰若，逍遥谢城阙。池回白莲风，林堕青桂月。语深玄理释，心清妙香发。道人澹无为，悠然思超忽。
寄于彦成
作者：袁华
朝代：明

庄北庄南雨乍零，繁花如雪照空冥。玉壶美酒拈重碧，石室藏文翻杀青。倏忽无烦凿浑沌，春秋有待问冥灵。松颠骐骥飞行处，定约麻姑访蔡经。
寄于彦成
作者：袁华
朝代：明

欲采蘋花遗所思，玉山山中秋日迟。遥天孤鸟没苍霭，急雨大鱼飞碧池。握手过溪当此夕，攒眉入社定何时。独怜满地干戈起，对酒毋烦重赋诗。方塘如鉴净无波，花气生香雨乍过。河汉露凉星斗湿，江湖水落雁鸿多。不辞归隐在松菊，莫遣移文裂芰荷。安得手招笙鹤侣，会稽山里听笙歌。
寄于彦成·其一
作者：袁华
朝代：明

欲采蘋花遗所思，玉山山中秋日迟。遥天孤鸟没苍霭，急雨大鱼飞碧池。握手过溪当此夕，攒眉入社定何时。独怜满地干戈起，对酒毋烦重赋诗。
寄于彦成·其二
作者：袁华
朝代：明

方塘如鉴净无波，花气生香雨乍过。河汉露凉星斗湿，江湖水落雁鸿多。不辞归隐在松菊，莫遣移文裂芰荷。安得手招笙鹤侣，会稽山里听笙歌。
寄于彦成岳季坚
作者：袁华
朝代：明

雪霁平芜带曲村，思君白发照清尊。娇莺恰恰花连屋，稚柳青青水到门。江阁遥山来远碧，草堂新月见纤痕。风流二子居丘壑，赋就停云一断魂。
寄休宁宰唐子华
作者：袁华
朝代：明

尽说休宁邑宰贤，清诗多与画俱传。弹琴垂帘白日静，种花满郭青山连。叶县归来候凫舄，沤波浩荡放渔船。公馀镇日浑无事，好写新诗寄一篇。
寄倪云林先生
作者：袁华
朝代：明

人日才过春未深，满城风雨昼阴阴。又逢元夜传柑燕，恰似重阳汎菊吟。字写硬黄当几畔，砚分浅碧到溪浔。从它狂客时推骂，笑对青山酒自斟。
寄兴圣琦原璞
作者：袁华
朝代：明

每怀宴坐月当庭，石室堂头老宁馨。家庙至今传邑子，平湖无复坠天星。猊床花妥挥谈麈，龙钵珠明护赐经。不叩禅关己三载，新松应长过檐青。
寄卢伯融
作者：袁华
朝代：明

乘桴东下避风烟，矫首淮云思惘然。涨海涂泥皆树艺，授经子弟总才贤。青鸠紫蛤尝登馔，金橘红椒不论钱。白发满头俱老大，冶游花底忆当年。浮家南北久离群，知尔移居向海滨。白首一经能教子，黄茅千顷比封君。异乡花鸟皆春思，故国关山半夕曛。何日酒船还旧里，青山对榻坐观云。
寄卢伯融·其一
作者：袁华
朝代：明

乘桴东下避风烟，矫首淮云思惘然。涨海涂泥皆树艺，授经子弟总才贤。青鸠紫蛤尝登馔，金橘红椒不论钱。白发满头俱老大，冶游花底忆当年。
寄卢伯融·其二
作者：袁华
朝代：明

浮家南北久离群，知尔移居向海滨。白首一经能教子，黄茅千顷比封君。异乡花鸟皆春思，故国关山半夕曛。何日酒船还旧里，青山对榻坐观云。
寄印月潭讲师
作者：袁华
朝代：明

梓树峰头日色冥，杖藜徐步过岩扃。道腴已味中边蜜，心定能驯大小青。阴合竹窗云散漫，声来草阁雨淋泠。也知丘壑因人胜，未必山川自有灵。
寄天衣净天镜长老
作者：袁华
朝代：明

会稽名郡素多贤，翼举高风更凛然。金缕赐衣梁代日，紫檀遗象义熙年。千峰秀色层檐外，双涧清流绝磴边。遥想升堂谈法罢，匡床镫火理残编。竹园寺里昔曾游，弹指流光十六秋。诸刹每传新学起，一箪犹为故山留。文词雅正推裴柳，诗句清妍属澈休。湖海老成凋谢尽，杖藜何日浙江头。
寄天衣净天镜长老·其一
作者：袁华
朝代：明

会稽名郡素多贤，翼举高风更凛然。金缕赐衣梁代日，紫檀遗象义熙年。千峰秀色层檐外，双涧清流绝磴边。遥想升堂谈法罢，匡床镫火理残编。
寄天衣净天镜长老·其二
作者：袁华
朝代：明

竹园寺里昔曾游，弹指流光十六秋。诸刹每传新学起，一箪犹为故山留。文词雅正推裴柳，诗句清妍属澈休。湖海老成凋谢尽，杖藜何日浙江头。
寄子明兄
作者：袁华
朝代：明

我兄三月适上国，贱子定省临高堂。慈亲病已勿汤药，弱女手解缝衣裳。五云楼观烟花丽，万里河山日月光。司马多才年更少，拟将词赋献长杨。
寄岳季坚诗客计筹山杜丹丘洪碧海
作者：袁华
朝代：明

床头有酒未为贫，汗漫山林一散人。巳过丹丘期洗髓，还从碧海看扬尘。楼开千嶂云霞曙，泉落双溪草树春。何日相从问真诀，绿阴深处岸乌巾。
寄张师允御史兼柬高则诚省郎
作者：袁华
朝代：明

中台御史国元儒，清庙雍雍列六瑚。暂奉旂常司礼乐，又峨獬廌费谋谟。河归故道朝东海，日丽中天照八区。遥想此时高录事，定陪骢马步云衢。
寄梅林普庆二长老恢复初首座彝天伦藏主
作者：袁华
朝代：明

诸子才华老更成，自惭蒲柳易凋零。梅林兵后山如赭，普度春还树似屏。尘拂宝花分半席，几翻贝叶校群经。彝公阅尽毗卢藏，立雪堂中有宁馨。
寄湖南经历富珠哩子升
作者：袁华
朝代：明

洞庭湖南木叶黄，桓桓宪府肃秋霜。弭节还临楚王泽，观风定到屈原乡。澧兰沅芷思公子，郢曲巴歌唱女郎。好把音书寄千里，冥鸿今己过衡阳。
寄石仲濂市舶
作者：袁华
朝代：明

野雉朝飞麦满田，春明泽国静风烟。鱼虾蟹蛤三江市，象贝珠犀百粤船。暂把槟榔盘内荐，肯将薏苡橐中还。酒杯远寄承相忆，迟子归来对月传。
寄蒋都事
作者：袁华
朝代：明

忆得吴门话别时，乱离十载信音稀。盈颠白发今吾老，满眼青山往事非。天上郎官应有象，江南倦客尚无衣。遥知李监欢迎处，绣服当春又昼归。
寄虞子贤
作者：袁华
朝代：明

虞仲园池芝水濆，华林曲馆远人群。一编岂为穷愁著，万石犹能孝谨闻。玉躞金题书满架，锦衣珠履客如云。悠然坐挹西山翠，宝鸭焚香到夕熏。
寄费舜臣印月潭三首
作者：袁华
朝代：明

户有读书声，门多车辙迹。丈夫岂长贫，一椽聊止息。草深蛙鸣池，苔滋蜗篆壁。俯怜东逝波，仰羡南飞翼。会心不在远，佳处辄终日。玉子落文枰，锦囊出缃帙。相过南山僧，戒律谨三尺。何如尉迟子，酒肉破孤寂。原隰何畇畇，华木亦莽莽。深村寡轮鞅，居民乐生聚。水芝才著花，莎鸡又振羽。去日尚能推，来日讵可数。晷景嗟荏苒，质性念椎鲁。何如證无生，趺坐不出户。达人贵闻道，仕士重守边。胡为事一室，四序从推迁。春花碧色敷，夏木清阴圆。草木亦有时，力田尚逢年。嗟余濩落材，兀兀理残编。丈夫慎出处，岂为利禄牵。荣名若春花，飘散随风烟。疏雨过郊墟，水竹生华妍。缅怀靖节翁，遇酒辄陶然。过溪成大笑，此理谁能宣。
寄费舜臣印月潭三首·其一
作者：袁华
朝代：明

户有读书声，门多车辙迹。丈夫岂长贫，一椽聊止息。草深蛙鸣池，苔滋蜗篆壁。俯怜东逝波，仰羡南飞翼。会心不在远，佳处辄终日。玉子落文枰，锦囊出缃帙。相过南山僧，戒律谨三尺。何如尉迟子，酒肉破孤寂。
寄费舜臣印月潭三首·其三
作者：袁华
朝代：明

达人贵闻道，仕士重守边。胡为事一室，四序从推迁。春花碧色敷，夏木清阴圆。草木亦有时，力田尚逢年。嗟余濩落材，兀兀理残编。丈夫慎出处，岂为利禄牵。荣名若春花，飘散随风烟。疏雨过郊墟，水竹生华妍。缅怀靖节翁，遇酒辄陶然。过溪成大笑，此理谁能宣。
寄费舜臣印月潭三首·其二
作者：袁华
朝代：明

原隰何畇畇，华木亦莽莽。深村寡轮鞅，居民乐生聚。水芝才著花，莎鸡又振羽。去日尚能推，来日讵可数。晷景嗟荏苒，质性念椎鲁。何如證无生，趺坐不出户。
寄逸閒叟
作者：袁华
朝代：明

义天求法地，楼阁倚孱颜。忆得旧游日，鸟鸣春树间。行循惠山涧，坐对玉岑山。逸师既卓锡，谈玄觉冥顽。室飞花似雨，洞锁铁为关。安能脱尘鞅，卜居相往还。
寄金西白次韵秦文仲
作者：袁华
朝代：明

金爵觚棱台殿重，阴阴宝树瑞烟浓。龙章上揭文奎丽，象教东传大国宗。特进禅林开士首，绝胜侯爵太中封。遥思对榻南庄夜，杖锡何时得再从。
寄钱淮南
作者：袁华
朝代：明

风清淮海水无波，缓带轻裘自雅歌。玉垒金城严虎豹，丹书铁劵誓山河。也知韩范怀经济，不数仪秦用揣摩。况是玉堂挥翰手，纪功铭向石崖磨。全吴分阃镇殊方，坐拥貔貅十万强。蓄谷广田推邓艾，运筹决胜属张良。储胥蔽日清江浦，䆉稏连云白水塘。时忆壮游兴感慨，相思目送雁南翔。
寄钱淮南·其一
作者：袁华
朝代：明

风清淮海水无波，缓带轻裘自雅歌。玉垒金城严虎豹，丹书铁劵誓山河。也知韩范怀经济，不数仪秦用揣摩。况是玉堂挥翰手，纪功铭向石崖磨。
寄钱淮南·其二
作者：袁华
朝代：明

全吴分阃镇殊方，坐拥貔貅十万强。蓄谷广田推邓艾，运筹决胜属张良。储胥蔽日清江浦，䆉稏连云白水塘。时忆壮游兴感慨，相思目送雁南翔。
寄陆原祥
作者：袁华
朝代：明

幽人抱道不出户，水竹萧然绕旧居。清坐自临修禊帖，感时閒拟绝交书。烟销艾纳薰金鸭，酒泻松肪脍鲤鱼。日日题诗慰牢落，未应与世顿相疏。
寄顾玉山
作者：袁华
朝代：明

穷櫩坐风雨，泥涂寡来辀。曲生不我即，何以宽离忧。梧桐渐凋落，蛰虫尚喧啾。感时发长叹，怀人动遐愁。空持菊花咏，怅望楚天秋。
寄题吴兴任孟晖溪山春晓画壁
作者：袁华
朝代：明

我家苕溪山水窟，流寓娄东归未得。前年避地到乡闾，亲戚欢迎慰岑寂。长桥崒峍势如龙，下饮大溪垂渴虹。先人旧业桑梓在，石田数亩松亭东。南望群峰奔万马，淼淼鸥波连若下。桃花夹岸放渔舟，疑是仙源问津者。谢家客儿有发僧，俊爽捷若秋空鹰。有时清唱醉花月，有时趺坐谈三乘。结楼高倚云松杪，门对溪山春日晓。谁人粉壁写成图，索我题诗故相恼。谩歌溪山春晓歌，安得杖屦同婆娑。为询旧业在溪浒，稚松丛桂今如何。
寄题袁仲傅绿筠轩
作者：袁华
朝代：明

吾宗有高士，种竹封禺颠。交柯承宝露，密叶荫璚泉。消摇葛陂杖，咏歌淇澳篇。傥骑茅龙去，为我谢辛钘。
富珠哩子升经历
作者：袁华
朝代：明

问讯湖南暮，艰危无使来。兵戈何日息，舟楫几时回。云梦惟空泽，钱塘又劫灰。相思对明月，独立意徘徊。
寓绰墩寿宁庵
作者：袁华
朝代：明

栖禅窟畔好高树，三静境中皆白云。己翻瞿昙内外典，更礼茅家大小君。北山何处境清绝，藤轩阴阴生昼寒。明月飞来散清影，金沙布地为君看。
寓绰墩寿宁庵·其一
作者：袁华
朝代：明

栖禅窟畔好高树，三静境中皆白云。己翻瞿昙内外典，更礼茅家大小君。
寓绰墩寿宁庵·其二
作者：袁华
朝代：明

北山何处境清绝，藤轩阴阴生昼寒。明月飞来散清影，金沙布地为君看。
寿宁庵夜宿
作者：袁华
朝代：明
体裁：古风

偶成绰山游，西风吹落日。大田登禾黍，高林收枣栗。仰羡松柏姿，俯惭蒲柳质。石县王果崖，花雨维摩室。白云浮茗瓯，缥囊散书帙。抚事困诛求，拯时之经术。纷争若蝼蚁，相持如蚌鹬。可怜鸱吓鼠，何异裈处虱。郊居便樵苏，野服忘巾栉。独乐五亩园，素封千树橘。被酒坐逃禅，铭墓亲操笔。梦幻前后身，道悟中边蜜。剧谈更抵掌，展席仍促膝。煌煌斗回杓，耿耿月离毕。水声远澎湃，竹影互蒙密。清坐不知疲，东方启明出。
寿宁庵夜宿
作者：袁华
朝代：明

偶成绰山游，西风吹落日。大田登禾黍，高林收枣栗。仰羡松柏姿，俯惭蒲柳质。石县王果崖，花雨维摩室。白云浮茗瓯，缥囊散书帙。抚事困诛求，拯时之经术。纷争若蝼蚁，相持如蚌鹬。可怜鸱嚇鼠，何异裈处虱。郊居便樵苏，野服忘巾栉。独乐五亩园，素封千树橘。被酒坐逃禅，铭墓亲操笔。梦幻前后身，道悟中边蜜。剧谈更抵掌，展席仍促膝。煌煌斗回杓，耿耿月离毕。水声远澎湃，竹影互蒙密。清坐不知疲，东方启明出。
射鱼行
作者：袁华
朝代：明
体裁：古风

东海大鱼鬐鬣赤，首昂洪涛数千尺。锯牙凿齿镜夹眸，嘘气云蒸天地窄。恶蛟毒鳄垂馋涎，射工黄能相后先。环以鳖甲鸣鼍鼓，白日出没清泠渊。前年吞巨舰，哆口大江里。今年取渴虎，掉尾南山阯。任公投犗不敢钓，刺史移文讵能徙。伏波将军虎豹姿，先驱阳侯后冯夷。三千强弩水犀手，海鰌龙骧衔尾来。天吴罔象俱辟易，黄间机张声霹雳。箭迸流星一点飞，暴额推腮肝胆沥。皇仁如天被海宇，蠢尔恣睢自贻戚。将军奏凯登瀛洲，取封䲔鲵高若丘。烛龙飞出天下白，沧溟汹涌今安流。君不见枯鱼过河泣，肉弃泥沙蝼蚁食。寄谢平头黄帽郎，慎勿操兵取诛殛。
射鱼行
作者：袁华
朝代：明

东海大鱼鬐鬣赤，首昂洪涛数千尺。锯牙凿齿镜夹眸，嘘气云蒸天地窄。恶蛟毒鳄垂馋涎，射工黄能相后先。环以鳖甲鸣鼍鼓，白日出没清泠渊。前年吞巨舰，哆口大江里。今年取渴虎，掉尾南山阯。任公投犗不敢钓，刺史移文讵能徙。伏波将军虎豹姿，先驱阳侯后冯夷。三千强弩水犀手，海鳅龙骧衔尾来。天吴罔象俱辟易，黄间机张声霹雳。箭迸流星一点飞，暴额推腮肝胆沥。皇仁如天被海宇，蠢尔恣睢自贻戚。将军奏凯登瀛洲，取封䲔鲵高若丘。烛龙飞出天下白，沧溟汹涌今安流。君不见枯鱼过河泣，肉弃泥沙蝼蚁食。寄谢平头黄帽郎，慎勿操兵取诛殛。
小柳词
作者：袁华
朝代：明

小柳十三馀，临池解学书。扇描金孔雀，水滴玉蟾蜍。半臂芦花白，中单杏子红。恼公何限思，春水画桥东。解制乌纱帽，能唱白铜鞮。飞花虽作雪，密叶自成蹊。度得嬉春曲，金笼语雪衣。不同双燕子，去逐野莺飞。洞庭三万顷，君山一点青。道人横笛过，独许柳枝听。
小柳词·其一
作者：袁华
朝代：明

小柳十三馀，临池解学书。扇描金孔雀，水滴玉蟾蜍。
小柳词·其三
作者：袁华
朝代：明

解制乌纱帽，能唱白铜鞮。飞花虽作雪，密叶自成蹊。
小柳词·其二
作者：袁华
朝代：明

半臂芦花白，中单杏子红。恼公何限思，春水画桥东。
小柳词·其五
作者：袁华
朝代：明

洞庭三万顷，君山一点青。道人横笛过，独许柳枝听。
小柳词·其四
作者：袁华
朝代：明

度得嬉春曲，金笼语雪衣。不同双燕子，去逐野莺飞。
小梅轩
作者：袁华
朝代：明

浮家一舸逐鸱夷，瀛海微茫渺所思。直欲星槎天上去，何如雪艇月中移。窗开山木听溪放，帘捲江花看水嬉。独倚飞轩瞰归鸟，楚云湘雨念深期。
小游仙
作者：袁华
朝代：明

麟晡麻姑擗，桃花缑母栽。天家青鸟使，飞去复飞来。
小游仙·其三
作者：袁华
朝代：明

鸾胎麟脯侑璚卮，五色云旗阿母期。树上蟠桃如斗大，休令狡狯小儿知。
小游仙·其二
作者：袁华
朝代：明

发轫朝从麟凤洲，五城弭节宿昆丘。萧郎吹得参差玉，更约飞璚十二楼。
小游仙·其二
作者：袁华
朝代：明

发轫朝从麟凤洲，五城弭节宿昆丘。萧郎吹得参差玉，更约飞璚十二楼。鸾胎麟脯侑璚卮，五色云旗阿母期。树上蟠桃如斗大，休令狡狯小儿知。楼观岧峣白玉京，云房中有董双成。璚浆百斛那解饮，要学丛箫作凤鸣。
小游仙·其四
作者：袁华
朝代：明

楼观岧峣白玉京，云房中有董双成。璚浆百斛那解饮，要学丛箫作凤鸣。
小蓬莱
作者：袁华
朝代：明

露下仙人掌，云生玉女窗。弱流三万里，飞度宝魔幢。
岁寒图为孙惟善陈彦廉赋
作者：袁华
朝代：明

泉南诸山何㩻䧢，清原洞天仙所都。赤明开劫风气舒，玉检丹书閟神符。重楼复阁山之隅，鸟道百折非一涂。云旂昼下猩猿呼，钩辀格磔啼鹧鸪。松风谡谡吹笙竽，芝兰荪蕙春芬敷。巴且花黄荔子朱，羽人飞行天为徒。或跨白鹿骑于菟，侠以鸾鹄从双凫。东穷弱水窥方壶，越有莆田列仙儒。以鞭鞭石石受驱，长桥横波龙脊痀。下通舟航上轩车，流木一发云外孤。蛮蜑出没乘舳舻，南金大贝犀象珠。川倾山积来委输，九日特立青莲柎。秦君屏迹贾不沽，闭门著述与世疏。有唐宰相陈谏书，谪宦南迁鸟在笯。室家既远身乃瘉，为卜兹山藏其躯。感怀友义增欷戏，尚存茶灶亭己芜。山川清淑气郁纡，维孙陈君生绝殊。提孩嬉笑共里闾，翩若丹穴双凤雏。下览德辉瑞唐虞，又若汗血天马驹。奋迅岂与驽骀俱，南游百越北燕都。偲偲切切相友于，志坚金石矢弗渝。管鲍陈雷张范如，宁竞锥刀较锱铢。朅来娄江住斯须，城南新僦宅一区。前槐后柳荫屋庐，草蔬同饭步同趋。嘅彼末俗肆觊觎，附势逐利情愉愉。刎颈之交汉耳馀，反面仇敌良可吁。以柳易播忠诚孚，高风千载敦薄污。岁寒松柏知后枯，好事绘写开新图。我作歌诗匪从谀，愿子善保慎厥初。
岳季坚王叔明梧竹堂同集时季坚将归黄鹤山
作者：袁华
朝代：明

长日园池水竹阴，临深展席酒同斟。花开薝卜五月雪，果熟枇杷万树金。未觉山王称旷达，更逢顾陆写萧森。独怜黄鹤归耕者，诗酒何时再盍簪。
巢云轩
作者：袁华
朝代：明

三素云中结一椽，致身萧爽思悠然。自怡远效陶贞白，览秀重怀李谪仙。气合虎龙交鼎内，影随莺鹄宿檐前。肯输艮岳为朝贡，拟化商霖润旱田。
帝京篇
作者：袁华
朝代：明

金陵佳丽地，神京郁巍峨。帝车环紫极，阁道近银河。日上觚棱迥，云生象魏多。五侯车接轊，七贵骑鸣珂。柳湿乌衣雨，花明太液波。曲台新讲礼，秘监旧书戈。蜀郡王褒起，梁园枚乘过。得贤陈雅颂，平虏进铙歌。太史金为匮，司仪翠饰牺。礼成蒙顾问，簪笔立鸾坡。
幽居图
作者：袁华
朝代：明

混混幽涧泉，郁郁嘉树林。水木互胶葛，颇惬静者心。书翻白日静，鸟啼青嶂深。兹地可佚老，聊以投吾簪。
广陵杂兴
作者：袁华
朝代：明
体裁：七言律诗

长江天险隔南徐，千古英雄恨有馀。玉树歌残龙虎地，锦帆船下斗牛墟。柳迷竹浦寒鸦聚，水漫雷塘野老渔。欲吊文章贤太守，山堂零落昔年书。
庚子十一月望日大星殒于西南
作者：袁华
朝代：明

岁十一月大星殒，斗柄插子夜初更。燄光烛地散霞綵，芒角经天如月明。春秋重犯灾异见，田里厌闻愁叹声。临风劝汝一杯酒，海宇何日歌升平。
弓剑空遗瘴海涯南冠怅望泪偷垂满头白发心如铁自写幽芳慰所思
作者：袁华
朝代：明

郑君独行今重见，图画仍兼著述存。多少梁园旧词客，长裾又曳向谁门。
张师允宪佥
作者：袁华
朝代：明

奉使趋庭日，严霜委紫荆。孝诚天地格，忠义日星明。未弭江东节，俄罗海上兵。潜身向何地，天末暮云横。
张师夔关山行旅图
作者：袁华
朝代：明

青山盘盘树簇簇，冈峦萦纡路诘曲。长桥如虹横绝谷，崩崖中断喷雪瀑。客子出门霜满屋，石磴荦确驴觳觫。溪头待渡人立鹄，烟水微茫漾初旭。东穷沧海西岷峨，梯扳鸟道航鲸波。重楼复阁岩之阿，安得税驾同婆娑。夔翁八十双鬓皤，饮少辄醉醉辄歌。泉南漫仕廿载过，不归奈此溪山何。
张溪云耕读图
作者：袁华
朝代：明

雨过青山麓，溪流涨新绿。麦熟雉将雏，桑老蚕上簇。荷锸朝出耕，释耕还读书。行行负薪诵，咄咄带经锄。门无石壕吏，户有毕卓瓮。客至辄倾尝，嬉笑杂嘲讽。此非桃花源，乃是朱陈村。儿女毕婚嫁，含饴弄诸孙。于戏髯张非画史，才比中郎亦无子。空留遗墨在人间，竹屋荒凉月如水。
徐种云捡校湖光山色轩
作者：袁华
朝代：明

涌金门里春如海，虚阁亭亭瞰水涯。画栋留云高缥缈，雕阑转月澹交加。杜陵万里桥头酒，贺监千秋观里花。树树芙蓉围别港，双双鸂鶒聚员沙。游丝趁雨萦红树，香雾随风度碧纱。随水荒凉安足数，郎官空阔未容誇。窗含岭雪通三岛，尘远壶天贮九华。归去渔舟闻欸乃，坐来枥马绝喧哗。自缘丹扆曾投策，应用青门学种瓜。始信登瀛元不远，银潢从此汎仙槎。
德润堂为袁仲博赋
作者：袁华
朝代：明

封禺之山仙所京，石室金堂秘璚封。当涂丈人居其中，乘彼白云朝帝乡。上陈唐虞登俊良，浃以厚泽覃遐荒。善实斯积流斯滂，诸孙济济承馀庆。构堂崇冈脩中黄，服食太和饮天浆。灵台虚明道日充，日华曜英澈八窗。谁其主之曰汝阳，佩苍龙精冠芙蓉。天君泰然体凯康，稽首山立歌洞章。岳祗川后翼两旁，千秋万年镇兹堂。
忆昨二首
作者：袁华
朝代：明

交友如云海内多，岂因谤讪竟蹉跎。未思张翰莼鲈帟，俄动田横《薤露》歌。万卷空留遗一子，千金用尽买双娥。柳州东畔无情月，还照芙蓉蘸碧波。涌金门外昔曾游，落日凄凉燕子楼。红粉不随黄土化，清歌还为彩云留。愁褰帘幕鸡声晓，梦隔湖江雁影秋。泪落神山一抔土，忍将麦饭洒松楸。
忆昨二首·其一
作者：袁华
朝代：明

交友如云海内多，岂因谤讪竟蹉跎。未思张翰莼鲈帟，俄动田横《薤露》歌。万卷空留遗一子，千金用尽买双娥。柳州东畔无情月，还照芙蓉蘸碧波。
忆昨二首·其二
作者：袁华
朝代：明

涌金门外昔曾游，落日凄凉燕子楼。红粉不随黄土化，清歌还为彩云留。愁褰帘幕鸡声晓，梦隔湖江雁影秋。泪落神山一抔土，忍将麦饭洒松楸。
怡云阁
作者：袁华
朝代：明

句曲凋仙馆，兹山多白鹄。积云荡胸起，层霄纷郁郁。卷舒本无心，成盖复轮囷。五色散晴采，三素堕寒影。朝随白鹄积金峰，暮逐神蝙福乡井。山中宰相挂冠归，身似閒云岂受羁。不堪持赠赋诗寄，变化静观聊自怡。商之孙子清庙器，灵笈琅章发玄秘。飞阁冯虚杪万松，阴合窗扉凝玉气。贞居先生杨许俦，曾过娄江江上楼。论诗秉烛坐清夜，倾盖始识髯翁周。我亦华阳洞中吏，不归已是三千岁。西访髯周弟与孙，为觅怡云当少愒。
戊戌纪事次韵顾玉山
作者：袁华
朝代：明

君不见天马来凤之颈龙之头，五花联娟云凝肤。朝燕暮越历块过，奋迅岂畏川涂迂。蹇予驽劣材，结发学读书。到今居无庐，出无驴。上不能游说捭阖，下不能懋迁有无。穷櫩风雨四壁立，箪瓢屡空恒晏如。丙申春海虞山岳之榆，况乃江左乏夷吾，携妻挟子苕溪居。苕溪野老起荷戈，岂识尺籍共伍符。舳舻衔尾一旦溃，彊梁脱走尪羸诛。山川异故里，焉敢嗟驰驱。思欲南入杭之郛，奈尔囊空担石储。浮云蔽白日，安得大风起飞扬为埽除。汉家养士三百年，岂无忠义者肝胆涂地捐身躯。黎民流徙困征需，班荆坐太息忽报兵入湖。红旗张空半天赤，勇锐远过冯子都。所至捡刮无遗馀。仓皇问归路，扁舟随钓徒。朝行暮泊畏叫呼，三日喜扺娄西隅。下榻借玄馆，萧然罄储须。邻翁走相觅，慰劳生嗟吁。时当春夏交，纤月明金枢。青镫对儿女，始得忘艰虞。海东大舶驱万夫，歘然而来纵壑鱼。军声震地撼八区，筑城高高峙储胥。奔逃窜匿纷在涂，裹饭朝出如趁虚。冒雨荷蓑笠，移舟系槐榆。我民日因兵日惰，不分奇正启与胠。运筹决胜千里外，斯人未必能枝梧。漫道不如归去好，苦竹岭头啼鹧鸪。归来惆怅百感集，屋庐瓦砾田园芜。田园芜，县官尚索租，朘剥膏血向仓输。独有东家米粟红腐玉帛满帑，因能舞文肆贪污。明珠买小妾，奉酒歌吴趋。那知斩伐到木石，千村万落皆逃逋。所以杜陵杜，愚溪愚，饥驱窜逐竟不偶，安得从龙跃天衢。去年八月下明诏，力贫买醉眠酒垆。减民田租半，雨露苏槁枯。秪今陇亩中，岂无昔时之凤雏。释耕汲脩绠，抱瓮灌园蔬。春初翩然上会稽，历览俯仰同樵渔。时歌短歌击唾壶，山桥野店随意沽，放旷不为礼所拘。昔人金谷贮绿珠，绿珠堕楼园己墟。豪华销歇逐流水，落日空啼头白乌。淫佚古所戒，靡不谨厥初。缅彼先哲士，希圣作范模。步武青云中，绣衣缘偏诸。乱离汹汹惟尚武，何人英雄起狗屠。不闻汉中兴，天王镇坤舆。天马来，应瑞图，生民凋瘵喜再苏。呜呼生民凋瘵喜再苏，愿同田翁野老击壤鼓腹歌伊呜。
戏简强彦栗
作者：袁华
朝代：明

钱唐湖边春日晖，邓家蛮娘金缕衣。向人凝笑语娇涩，陌上花歌缓缓归。伯劳东飞燕西去，恼公无限相思意。有约荷花庄上来，紫鸾笙里留春住。
拜石坛歌·其一
作者：袁华
朝代：明

眉山三苏宋儒宗，长公矫矫人中龙。南迁儋耳西赤壁，文章光焰超鸿濛。快哉之亭雪初霁，领客登览山川雄。自言平生不解饮，胡乃一举觥船空。和诗宽限见真率，凿崖题石磨苍穹。功名富贵等丘土，断碑残素垂无穷。吁嗟异物神所卫，玉山合壁俄相逢。奎章博士丹丘翁，江南放逐惊秋风。见之即下米芾拜，二颠痴绝将无同。筑坛山中加爱护，树以松桂连椅桐。雨窗云户湿寒翠，朝阑暮槛开晴红。白野御史龙头客，青年献赋蓬莱宫。戏将秃颖写{虫鬵}扁，断钗折股星流虹。秪今烽烟闇河岳，王侯第宅皆蒿蓬。牙签玉轴映竹素，好事独传吴顾雍。娄东朱圭铁作画，字字玉屈盘蝌虫。嗟哉昔人今已矣，惨澹故国风烟中。如何二子复嗜古，策勋翰墨收奇功。我来再拜重太息，苍苍古雪吹长松。登坛绝叫浮大白，酒酣目送孤飞鸿。
拜石坛歌·其一
作者：袁华
朝代：明
体裁：古风

眉山三苏宋儒宗，长公矫矫人中龙。南迁儋耳西赤壁，文章光焰超鸿濛。快哉之亭雪初霁，领客登览山川雄。自言平生不解饮，胡乃一举觥船空。和诗宽限见真率，凿崖题石磨苍穹。功名富贵等丘土，断碑残素垂无穷。吁嗟异物神所卫，玉山合壁俄相逢。奎章博士丹丘翁，江南放逐惊秋风。见之即下米芾拜，二颠痴绝将无同。筑坛山中加爱护，树以松桂连椅桐。雨窗云户湿寒翠，朝阑暮槛开晴红。白野御史龙头客，青年献赋蓬莱宫。戏将秃颖写■扁，断钗折股星流虹。秪今烽烟闇河岳，王侯第宅皆蒿蓬。牙签玉轴映竹素，好事独传吴顾雍。娄东朱圭铁作画，字字玉屈盘蝌虫。嗟哉昔人今已矣，惨澹故国风烟中。如何二子复嗜古，策勋翰墨收奇功。我来再拜重太息，苍苍古雪吹长松。登坛绝叫浮大白，酒酣目送孤飞鸿。
挽张子英别驾
作者：袁华
朝代：明

潇洒丰姿冰雪如，甘泉閒止有斋居。囊中秘诀神人授，墓上雄文太史书。曳杖军门曾献策，归耕田里欲县车。双钩晋帖皆希世，洗玉池空月影虚。
挽铁崖先生
作者：袁华
朝代：明

昔客钱塘日，曾陪杖履行。授经终卒业，问字屡称觥。南国衣冠远，东维砥柱倾。平生三史辨，大义日星明。
捣衣曲
作者：袁华
朝代：明

凉风被疏桐，一叶下井干。夜气彻虚宇，露华凝微寒。耿耿脩月光，流晖入重阑。中宵抱孤影，晤昧发永叹。良人远行迈，守边向三韩。眷兹秋冬交，感时不遑安。含嚬理箧笥，纫补在苟完。层波展东绢，积雪明齐纨。霜砧迭逸响，馀音彻云端。粉题流素汗，雁足焚膏兰。摼针秉刀尺，剪裁心悽酸。县知肥瘠何，想像缝中单。制成远寄将，缄封涕汍澜。愿酬报国心，努力勤加餐。
捣衣篇
作者：袁华
朝代：明

碧梧叶落黄鞠开，边风萧萧鸿雁来。夫君结客向淮楚，无衣禦寒良可哀。强将垢敝和灰浣，湖澥临流呼女伴。双杵捣砧空外鸣，宁惮手龟筋力愞。火然金斗熨帖平，纫针补缀对短檠。归期迟速未易卜，緁长縎短劳经营。明年四月蚕上薄，缲丝盈车手亲络。香罗断机白雪明，裁作春衣寄郎著。郎无厌故惟尚新，新衣故衣皆妾纫。笑看墙角砧杵弃，郎衣锦袍归拜亲。郎衣锦袍归拜亲，有金不戏桑间人。
放鹤亭
作者：袁华
朝代：明

胎禽本仙骥，驾驭同鸾皇。渴饮金茎露，饥餐珠树霜。雪蹊留篆迹，月夜候笙簧。暂别踰蓬海，偶下息芝塘。芝塘虞仲里，奕叶何蕃昌。窈窕小亭静，矍铄阿㜷康。朝迎板舆出，暮导板舆翔。引吭随舞綵，夗颈侍称觞。一举冲霄汉，重来感丧亡。道园遗翰墨，铁史志文章。俯仰人间世，须臾变海桑。
文湖州墨竹苏文忠公题其上
作者：袁华
朝代：明

清贫太守石室翁，渭川千亩藏其中。理閒舐笔盘薄裸，兔起鹘落无留踪。雨梢晴叶各殊态，挥洒位置分纤秾。钟峰隐居拨镫法，气韵生动将无同。墨君一派来自东，袜材当萃彭城公。平生知己最亲厚，走书嘲戏言舂容。陈州官舍示长舌，谈笑化去当元丰。呜呼二老不复作，空瞻遗墨翻鸾龙。
施克让大监以效忠输贡南来会于钱塘
作者：袁华
朝代：明

秘监风流鬓未丝，为询忠义向南陲。黔黎思汉中兴日，绣斧还乡奉使时。金匮紬藏书灏灏，木天儤直漏迟迟。好期勋业书麟史，行赞谋谟入凤池。国内纷纷乱若丝，乘桴直溯浙江陲。中原将帅休兵日，南国稊航入贡时。贾谊感时多太息，冯唐投老尚栖迟。客窗独坐无聊赖，静数飞花落研池。还归凤阁掌纶丝，况尔风烟静四陲。海上乘槎无博望，关中置驿有雷时。羽书己报荆襄复，饟运休嗟蜀汉迟。圣代秘书皆宰辅，扶摇九万起天池。
施克让大监以效忠输贡南来会于钱塘·其一
作者：袁华
朝代：明

秘监风流鬓未丝，为询忠义向南陲。黔黎思汉中兴日，绣斧还乡奉使时。金匮紬藏书灏灏，木天儤直漏迟迟。好期勋业书麟史，行赞谋谟入凤池。
施克让大监以效忠输贡南来会于钱塘·其三
作者：袁华
朝代：明

还归凤阁掌纶丝，况尔风烟静四陲。海上乘槎无博望，关中置驿有雷时。羽书己报荆襄复，饟运休嗟蜀汉迟。圣代秘书皆宰辅，扶摇九万起天池。
施克让大监以效忠输贡南来会于钱塘·其二
作者：袁华
朝代：明

国内纷纷乱若丝，乘桴直溯浙江陲。中原将帅休兵日，南国稊航入贡时。贾谊感时多太息，冯唐投老尚栖迟。客窗独坐无聊赖，静数飞花落研池。
无题
作者：袁华
朝代：明

玉树参差障羽幢，旧愁如水漫春江。葳蕤锁合收银钥，窈窕楼空闭绮窗。亸凤横钗终作对，舞鸾窥镜强成双。绣屏倦倚看红豆，满眼相思意未降。环佩珊珊下汉皋，璚楼风度郁轮袍。琴心寄兴传孤凤，华意留情属小桃。金粟柱移筝上雁，玉莲杯举掌中醪。乘鸾一去无消息，肠断神仙梦寐劳。燕语铜楼淑景移，镜台香冷玉盘螭。书传王母三青鸟，针度天孙五綵丝。江浦见莲难觅藕，石枰寻子未围棋。独怜鹦鹉知人意，飞傍琵琶索荔枝。裙曳湘罗漾曲尘，雀钗小佩玉麒麟。紫箫偷按云中曲，彩笔慵传镜里真。蝶粉腻花金作缕，雁沙回雪翠为茵。若兰锦字多华丽，不减风流赋洛神。
无题·其一
作者：袁华
朝代：明

玉树参差障羽幢，旧愁如水漫春江。葳蕤锁合收银钥，窈窕楼空闭绮窗。亸凤横钗终作对，舞鸾窥镜强成双。绣屏倦倚看红豆，满眼相思意未降。
无题·其三
作者：袁华
朝代：明

燕语铜楼淑景移，镜台香冷玉盘螭。书传王母三青鸟，针度天孙五綵丝。江浦见莲难觅藕，石枰寻子未围棋。独怜鹦鹉知人意，飞傍琵琶索荔枝。
无题·其二
作者：袁华
朝代：明

环佩珊珊下汉皋，璚楼风度郁轮袍。琴心寄兴传孤凤，华意留情属小桃。金粟柱移筝上雁，玉莲杯举掌中醪。乘鸾一去无消息，肠断神仙梦寐劳。
无题·其四
作者：袁华
朝代：明

裙曳湘罗漾曲尘，雀钗小佩玉麒麟。紫箫偷按云中曲，彩笔慵传镜里真。蝶粉腻花金作缕，雁沙回雪翠为茵。若兰锦字多华丽，不减风流赋洛神。
日夕佳轩
作者：袁华
朝代：明

养真衡茅下，好爵吾不荣。榆柳荫后园，幽兰生前庭。神渊写时雨，相命肆农耕。虚室绝尘想，气彻天宇明。凉风起将夕，归鸟趋林呜。班荆坐松下，杯尽壶自倾。念之动中怀，千载有馀情。
昆山五咏 其一 娄侯庙
作者：袁华
朝代：明

娄氓尚淫祀，祠庙遍村墟。疾病罔医药，奔走讯群巫。椎牛酾酒醴，婆娑乐神虞。神不歆非类，传记言岂诬。圣人制祭法，有功则祀诸。昆山汉娄县，旧邑禾与与。娄县名尚存，今在城东隅。张昭洎陆逊，封娄肇自吴。桓桓孙将军，仗钺东南驱。升堂拜昭母，情好昆弟如。策薨受顾命，拥立运谋谟。谏猎止酣饮，礼下魏使车。忠言不见听，托疾居里闾。举邦惮威严，卒年八旬馀。伯言虽后出，智略雄万夫。权配以侄女，数数询良图。一从吕蒙举，乃修荆州书。潜军克公安，径进守宜都。走蜀夷陵城，蹙休夹石区。相吴柄国命，上疏陈立储。赫矣两侯功，弥久而弗渝。太守念娄氓，报本昧厥初。淫祠既撤毁，左道咸剪除。改祠祀娄侯，像设崇屋庐。复睹汉威仪，清风肃贪污。遂令此邦人，车盖相填于。雨旸及疾疫，走祷来于于。穹碑纪颠末，大刻龙腾拿。于以告来者，并解娄氓愚。丽牲歌送迎，万世奠厥居。
昆山五咏 其三 李侍御墓
作者：袁华
朝代：明

散步城南门，始得圆明里。宰上木己拱，泉下者谁氏。披榛踏宿草，羡门半狐豸。勋阀表阡石，云是侍御史。力行敦古学，名衡其姓李。世家本江都，娶妇居娄涘。射策明光殿，看花长安市。出宰施善教，矧肯猛政理。至今松陵月，清光照江水。拜命登霜台，白简冠獬廌。上言论奸佞，手将逆鳞批。势障狂澜回，屹立中流？。五贤不一肖，赋咏光传纪。挂冠归落庵，著述惜寸晷。硕学邃易经，集传发微旨。岂唯淑后进，千古垂范轨。九原不可作，清泪何漇漇。乡里众富儿，厚葬从奢侈。黄肠题凑密，劵台文绣被。可怜土未乾，荒烟横断阯。后世仰高躅，庶激俗靡靡。复墓限樵牧，何异子朱子。
昆山五咏 其三 李侍御墓
作者：袁华
朝代：明
体裁：古风

散步城南门，始得圆明里。宰上木己拱，泉下者谁氏。披榛踏宿草，羡门半狐豸。勋阀表阡石，云是侍御史。力行敦古学，名衡其姓李。世家本江都，娶妇居娄涘。射策明光殿，看花长安市。出宰施善教，矧肯猛政理。至今松陵月，清光照江水。拜命登霜台，白简冠獬廌。上言论奸佞，手将逆鳞批。势障狂澜回，屹立中流�。五贤不一肖，赋咏光传纪。挂冠归落庵，著述惜寸晷。硕学邃易经，集传发微旨。岂唯淑后进，千古垂范轨。九原不可作，清泪何漇漇。乡里众富儿，厚葬从奢侈。黄肠题凑密，劵台文绣被。可怜土未乾，荒烟横断阯。后世仰高躅，庶激俗靡靡。复墓限樵牧，何异子朱子。
昆山五咏 其二 王御史墓
作者：袁华
朝代：明

有宋建王极，汴京郁嵯峨。仁化浃迩遐，林林英杰多。昆山虽僻左，士风粹而和。明经擢高第，踵接肩相摩。御史乡先生，学术正不颇。五传究终始，备论订舛讹。粤在宣和间，袖然中巍科。初主丽水簿，言事何委蛇。说书辅春坊，执法居谏坡。从容荅时相，直气凌太阿。范公在馆下，诘责加切磋。卒为廊庙器，词源浩江河。高弟沙随程，入室非操戈。宋史书列传，耿耿名弗磨。世变陵谷迁，百年无几何。城南新漕里，荆榛埋铜驼。景行世仰止，高风激颓波。门墙既有限，樵牧安敢过。再拜重兴感，临风动悲歌。荒苔封断碣，太息为摩娑。
昆山五咏 其五 朱节妇墓
作者：袁华
朝代：明

节妇茅氏女，嫁为朱虎妻。主馈事尊嫜，婉娩年方笄。夫官水衡守，舅长大农司。饟馈转渤澥，功与酂侯齐。厮养纡青紫，第宅切云霓。天道恶盈满，谗言致勃溪。舅既瘦囹圄，夫亦为孤累。节妇没入官，诏赐提点师。衣袂结两儿，昼夜呱呱啼。义不负所天，矢死心弗移。抗志厉节操，师亦兴嗟咨。漕侯卯金刀，拙庵比丘尼。仗义出金帛，以赎节妇归。幸脱虎狼口，寄食居招提。仰望浮云驰，目送孤鸿飞。俯视龆龄子，良人渺何之。百感集衷肠，形与神俱疲。为妇当死节，为将当死绥。一病竟不起，孤魂遂无依。槥椟自京邑，归葬娄江涯。孝哉犹子谦，具词陈有司。移文上台省，进奏对丹墀。譬比曹令女，夫死家诛夷。勇烈虽少异，操行岂相违。请录付史馆，敦俗淑民彝。制可出鸿恩，甄表发潜辉。荏苒三十年，荒坟草离离。落日下牛羊，芜没少人知。契侯古循吏，为善日孳孳。大书刻坚石，华表双巍巍。朽骨怀深恩，岂独邦人思。感嘅成五咏，纪实匪干私。
昆山五咏 其四 刘龙洲祠
作者：袁华
朝代：明

刘君庐陵秀，胸次隘九州。倜傥负奇气，辛陈同侠游。西登岘山首，北望多景楼。长歌过恸哭，志在复国雠。异材世间出，高揖轻王侯。奈何攀桂手，不能占鳌头。肆情诗酒间，文焰射斗牛。昆山非故里，遂为潘宰留。五十死无嗣，埋骨东斋陬。世代倏变易，夷墓为平畴。有司重封表，立阙树松楸。何人奠麦饭，凄凉土一抔。建祠立神主，买田供庶羞。仁哉太守心，祭奠亘千秋。
昆山五咏·娄侯庙
作者：袁华
朝代：明

娄氓尚淫祀，祠庙遍村墟。疾病罔医药，奔走讯群巫。椎牛酾酒醴，婆娑乐神虞。神不歆非类，传记言岂诬。圣人制祭法，有功则祀诸。昆山汉娄县，旧邑禾与与。娄县名尚存，今在城东隅。张昭洎陆逊，封娄肇自吴。桓桓孙将军，仗钺东南驱。升堂拜昭母，情好昆弟如。策薨受顾命，拥立运谋谟。谏猎止酣饮，礼下魏使车。忠言不见听，托疾居里闾。举邦惮威严，卒年八旬馀。伯言虽后出，智略雄万夫。权配以侄女，数数询良图。一从吕蒙举，乃修荆州书。潜军克公安，径进守宜都。走蜀夷陵城，蹙休夹石区。相吴柄国命，上疏陈立储。赫矣两侯功，弥久而弗渝。太守念娄氓，报本昧厥初。淫祠既撤毁，左道咸剪除。改祠祀娄侯，像设崇屋庐。复睹汉威仪，清风肃贪污。遂令此邦人，车盖相填于。雨旸及疾疫，走祷来于于。穹碑纪颠末，大刻龙腾拿。于以告来者，并解娄氓愚。丽牲歌送迎，万世奠厥居。有宋建王极，汴京郁嵯峨。仁化浃迩遐，林林英杰多。昆山虽僻左，士风粹而和。明经擢高第，踵接肩相摩。御史乡先生，学术正不颇。五传究终始，备论订舛讹。粤在宣和间，袖然中巍科。初主丽水簿，言事何委蛇。说书辅春坊，执法居谏坡。从容荅时相，直气凌太阿。范公在馆下，诘责加切磋。卒为廊庙器，词源浩江河。高弟沙随程，入室非操戈。宋史书列传，耿耿名弗磨。世变陵谷迁，百年无几何。城南新漕里，荆榛埋铜驼。景行世仰止，高风激颓波。门墙既有限，樵牧安敢过。再拜重兴感，临风动悲歌。荒苔封断碣，太息为摩娑。散步城南门，始得圆明里。宰上木己拱，泉下者谁氏。披榛踏宿草，羡门半狐豸。勋阀表阡石，云是侍御史。力行敦古学，名衡其姓李。世家本江都，娶妇居娄涘。射策明光殿，看花长安市。出宰施善教，矧肯猛政理。至今松陵月，清光照江水。拜命登霜台，白简冠獬廌。上言论奸佞，手将逆鳞批。势障狂澜回，屹立中流？。五贤不一肖，赋咏光传纪。挂冠归落庵，著述惜寸晷。硕学邃易经，集传发微旨。岂唯淑后进，千古垂范轨。九原不可作，清泪何漇漇。乡里众富儿，厚葬从奢侈。黄肠题凑密，劵台文绣被。可怜土未乾，荒烟横断阯。后世仰高躅，庶激俗靡靡。复墓限樵牧，何异子朱子。刘君庐陵秀，胸次隘九州。倜傥负奇气，辛陈同侠游。西登岘山首，北望多景楼。长歌过恸哭，志在复国雠。异材世间出，高揖轻王侯。奈何攀桂手，不能占鳌头。肆情诗酒间，文焰射斗牛。昆山非故里，遂为潘宰留。五十死无嗣，埋骨东斋陬。世代倏变易，夷墓为平畴。有司重封表，立阙树松楸。何人奠麦饭，凄凉土一抔。建祠立神主，买田供庶羞。仁哉太守心，祭奠亘千秋。节妇茅氏女，嫁为朱虎妻。主馈事尊嫜，婉娩年方笄。夫官水衡守，舅长大农司。饟馈转渤澥，功与酂侯齐。厮养纡青紫，第宅切云霓。天道恶盈满，谗言致勃溪。舅既瘦囹圄，夫亦为孤累。节妇没入官，诏赐提点师。衣袂结两儿，昼夜呱呱啼。义不负所天，矢死心弗移。抗志厉节操，师亦兴嗟咨。漕侯卯金刀，拙庵比丘尼。仗义出金帛，以赎节妇归。幸脱虎狼口，寄食居招提。仰望浮云驰，目送孤鸿飞。俯视龆龄子，良人渺何之。百感集衷肠，形与神俱疲。为妇当死节，为将当死绥。一病竟不起，孤魂遂无依。槥椟自京邑，归葬娄江涯。孝哉犹子谦，具词陈有司。移文上台省，进奏对丹墀。譬比曹令女，夫死家诛夷。勇烈虽少异，操行岂相违。请录付史馆，敦俗淑民彝。制可出鸿恩，甄表发潜辉。荏苒三十年，荒坟草离离。落日下牛羊，芜没少人知。契侯古循吏，为善日孳孳。大书刻坚石，华表双巍巍。朽骨怀深恩，岂独邦人思。感嘅成五咏，纪实匪干私。
映雪轩
作者：袁华
朝代：明

朔风捲地地欲裂，黄云涨空江水竭。素娥骖驾万娉婷，纷舞霓裳下瑶阙。华屋酣春暖围肉，汎蚁浮羔叫横玉。锦帐流苏犀辟尘，胡蝶交飞梦魂熟。老康悬鹑肌起粟，竹素园窥鬼夜哭。青藜无烟沉烛龙，万壑清冰眩双目。方诸露吸孤蟾精，冷光倒射玻璃明。碧纱笼烟照芸叶，钧天九奏箫韶鸣。蝉联簪组桐城族，堂下珊瑚森列竹。轩开虚白境阒寥，夹座粉香飘萼绿。玉盌龙团捧纤指，狐裘蒙茸据乌几。醉援毛颖传冰壶，笑杀清狂回剡水。
映雪轩
作者：袁华
朝代：明
体裁：古风

朔风捲地地欲裂，黄云涨空江水竭。素娥骖驾万娉婷，纷舞霓裳下瑶阙。华屋酣春暖围肉，汎蚁浮羔叫横玉。锦帐流苏犀辟尘，胡蝶交飞梦魂熟。老康悬鹑肌起粟，竹素园窥鬼夜哭。青藜无烟沉烛龙，万壑清冰眩双目。方诸露吸孤蟾精，冷光倒射玻璃明。碧纱笼烟照芸叶，钧天九奏箫韶鸣。蝉联簪组桐城族，堂下珊瑚森列竹。轩开虚白境阒寥，夹座粉香飘萼绿。玉碗龙团捧纤指，狐裘蒙茸据乌几。醉援毛颖传冰壶，笑杀清狂回剡水。
春夜乐
作者：袁华
朝代：明

蟠螭喷焰兰釭红，神仙小女乘青龙。凤麟胶丝光瑩蜡，雁泣骊珠落银甲。鸾刀截肪五鼎烹，紫微露泻玻瓈罂。双莲飞觞左右行，感君恩重甘结缨。红玉花房玳瑁柱，锦帷屏暖春为主。天鸡喔喔鸠唤妇，梨云散作巫阳雨。
春夜乐
作者：袁华
朝代：明
体裁：乐府曲辞

蟠螭喷焰兰釭红，神仙小女乘青龙。凤麟胶丝光莹蜡，雁泣骊珠落银甲。鸾刀截肪五鼎烹，紫微露泻玻瓈罂。双莲飞觞左右行，感君恩重甘结缨。红玉花房玳瑁柱，锦帷屏暖春为主。天鸡喔喔鸠唤妇，梨云散作巫阳雨。
春日偶成次韵
作者：袁华
朝代：明

竹楼晓日明疏槛，松径清飙度曲棂。远水微茫云外白，边山缥缈雨中青。南高峰下前朝寺，寺有高僧两耳长。当记清秋凉冷后，桂花深处坐焚香。坐深鱼鸟自相亲，野老忘机欲卜邻。柳外飞桥新雨过，桃花水涨半篙春。
春日偶成次韵·其一
作者：袁华
朝代：明

竹楼晓日明疏槛，松径清飙度曲棂。远水微茫云外白，边山缥缈雨中青。
春日偶成次韵·其三
作者：袁华
朝代：明

坐深鱼鸟自相亲，野老忘机欲卜邻。柳外飞桥新雨过，桃花水涨半篙春。
春日偶成次韵·其二
作者：袁华
朝代：明

南高峰下前朝寺，寺有高僧两耳长。当记清秋凉冷后，桂花深处坐焚香。
春晖楼前玉绣毬十月试花
作者：袁华
朝代：明

中园有嘉植，凌寒开一枝。粉香飘玉质，霜气薄璚肌。岂愁冰雪妒，应负燕莺期。彷佛唐昌观，依稀后土祠。抚时惊节序，对酒念暌离。太息风尘际，看花慰所思。
春晖楼牡丹
作者：袁华
朝代：明

春晖楼前牡丹树，喜见新花发旧槎。深根培植雨露厚，不待羯鼓花奴挝。紫黄红白绯与碧，牙牌小篆蟠龙蛇。玉环飞燕两倾国，国色晕酒凝朝霞。就中一枝最杰出，金铃绣幄相笼遮。前年作客浙水上，去年避地苕溪涯。千葩万卉自开落，愧我不见空咨嗟。今年花发风日丽，况无兵燹吹黄沙。金尊美酒唤小妾，起舞折花簪髻丫。酒酣乐极重太息，故人南北音书赊。虎头学佛宗三车，饮酒食肉谈空华。了知何必假外相，始悟在家真出家。洛阳园池信可誇，只今无树啼栖鸦。玉山山中称乐土，杳杳百里连桑麻。诗成对花还大嚼，一任白发欹乌纱。
春草池（周雪坡篆颜）绿波亭（吴兴沈明远隶颜）
作者：袁华
朝代：明

为爱玉山好，放舟玉山去。绿波亭边春入池，况据玉山最佳处。时当二月春正美，曲尘摇波草如绮。雨惊残梦未鸣蛙，风漾飞花见游鲤。大谢文章迥绝尘，江淹词赋亦清新。得句池塘怀别远，伤情南浦送行人。何如此亭乐赏适，石脚插入鱼龙宅。临流行酒水浮阶，俯槛鸣琴光照席。君不见山川极目楚囚悲，北望神州泪满衣。又不见昆明一夜飞劫灰，汉代衣冠委草莱。但愿无事长相见，春草池头日日来。
春草词，泉南陈彦廉氏少孤作堂奉其母庄以居名之曰春草为赋春草词六解
作者：袁华
朝代：明

堂上綵衣斑，戏舞娱亲颜。俯看堂下草，生意待春还。春还芳草碧，子长赖母力。草色有枯荣，母恩无终极。严霜催老干，弱蔓缘孤根。春至清阴满，难酬雨露恩。薰风被荃葛，儿衣袗絺绤。一缕与一丝，咸自母手绩。既无池塘梦，肯作王孙游。愿身化为草，根叶镇相缪。主妇能调膳，升堂具旨甘。草蔬郎自饭，举案对宜男。
春草词，泉南陈彦廉氏少孤作堂奉其母庄以居名之曰春草为赋春草词六解·其三
作者：袁华
朝代：明

严霜催老干，弱蔓缘孤根。春至清阴满，难酬雨露恩。
春草词，泉南陈彦廉氏少孤作堂奉其母庄以居名之曰春草为赋春草词六解·其二
作者：袁华
朝代：明

春还芳草碧，子长赖母力。草色有枯荣，母恩无终极。
春草词，泉南陈彦廉氏少孤作堂奉其母庄以居名之曰春草为赋春草词六解·其五
作者：袁华
朝代：明

既无池塘梦，肯作王孙游。愿身化为草，根叶镇相缪。
春草词，泉南陈彦廉氏少孤作堂奉其母庄以居名之曰春草为赋春草词六解·其六
作者：袁华
朝代：明

主妇能调膳，升堂具旨甘。草蔬郎自饭，举案对宜男。
春草词，泉南陈彦廉氏少孤作堂奉其母庄以居名之曰春草为赋春草词六解·其四
作者：袁华
朝代：明

薰风被荃葛，儿衣袗絺绤。一缕与一丝，咸自母手绩。
晚节轩茅泽民画壁次韵倪云林
作者：袁华
朝代：明

前辈风流嗟已矣，看山画里跫然喜。石脚下插江水清，烟岚杳眇群峰峙。玩图安得随渔人，桃花源上秦时民。草木丛深蹊径邃，溪水春波花鸟新。二尘隔断那能往，胜地虽远神偏亲。清诗戛玉题壁画，森列琅玕共琪珣。福地萧森虽只尺，侧身东望嗟风尘。鱼牙异香尚留意，得与不得宁须嗔。何如晚节老居士，默究不二心尤勤。綵衣行酒列孙子，高轩窈窕当南闉。人生会合良有数，飘散倏忽如烟云。重来握手成大笑，沧溟水浅三千春。
木有虫
作者：袁华
朝代：明

木有虫，声簌簌。啮木为粮，穴木为屋。风雨不漂摇，淫淫饱淹育。兽罹网罗鱼毒食饵，木中之乐那可拟。尔虫慎勿使穴穿，穴穿身露。集蝼蚁啄木，飞来不贳汝。
杀虎行
作者：袁华
朝代：明
体裁：古风

停公射麋曲，听我杀虎行。逐虎虎不去，杀虎心始平。县官桑侯仁且明，贤哉贤哉非宁诚。高风不在宋均下，善政直与刘昆并。如何此物不出境，伤人害畜来纵横。梅山之南梅山北，大小人家争辟易。青天白日不敢行，何况黄昏山月黑。桑侯闻之怒且嘻，此物敢尔强梁为。为民父母不除害，百里赤子将焉依。遂令弓兵设陷阱，果见此物来投机。长戈如雨点，短锻如电挥。戟尖不掉丈二尺，袍花已脱斑斓衣。阴风一阵过墙去，但觉伥鬼嘤嘤啼。桑侯亦好奇，触眼见未有。急呼青衫史，来唤钓鳌叟。鳌叟走欲颠，惊看立良久。雄姿猛势尚依然，酷似天狼与天狗。想当长啸下南山，猿臂将军亦惊走。想当独立向西风，东海黄公方掣肘。重为告曰：“虎兮虎兮汝尝跳我墙，伤我羊，刮吾六畜为糇粮。又曾穿我壁，衔我鹢，惊动老夫眠不得。尔来胡为落陷中，百步可再生威风。桑侯尔嗔不汝容，汝恶贯盈歼汝躬”。于戏猛虎不足言，桑侯良可数。前番曾传舒文虎，绝似白门擒吕布。今番又杀锦于菟，何异山嵎出冯妇。城隍庙前箫鼓鸣，纸灰飞雪梨花轻。桑侯长得谢山灵，山人把酒来相迎。酒酣拔剑餐虎肉，一方之民歌太平。
杀虎行
作者：袁华
朝代：明

停公射麋曲，听我杀虎行。逐虎虎不去，杀虎心始平。县官桑侯仁且明，贤哉贤哉非宁诚。高风不在宋均下，善政直与刘昆并。如何此物不出境，伤人害畜来纵横。梅山之南梅山北，大小人家争辟易。青天白日不敢行，何况黄昏山月黑。桑侯闻之怒且嘻，此物敢尔强梁为。为民父母不除害，百里赤子将焉依。遂令弓兵设陷阱，果见此物来投机。长戈如雨点，短锻如电挥。戟尖不掉丈二尺，袍花已脱斑斓衣。阴风一阵过墙去，但觉伥鬼嘤嘤啼。桑侯亦好奇，触眼见未有。急呼青衫史，来唤钓鳌叟。鳌叟走欲颠，惊看立良久。雄姿猛势尚依然，酷似天狼与天狗。想当长啸下南山，猿臂将军亦惊走。想当独立向西风，东海黄公方掣肘。重为告曰：“虎兮虎兮汝尝跳我墙，伤我羊，刮吾六畜为糇粮。又曾穿我壁，衔我鹢，惊动老夫眠不得。尔来胡为落陷中，百步可再生威风。桑侯尔嗔不汝容，汝恶贯盈歼汝躬。”于戏猛虎不足言，桑侯良可数。前番曾传舒文虎，绝似白门擒吕布。今番又杀锦于菟，何异山嵎出冯妇。城隍庙前箫鼓鸣，纸灰飞雪梨花轻。桑侯长得谢山灵，山人把酒来相迎。酒酣拔剑餐虎肉，一方之民歌太平。
杂言
作者：袁华
朝代：明

君心如皦日，妾心似明月。永愿承清光，繄须叹圆缺。
杉峰双鸾寿意便面
作者：袁华
朝代：明

横玉叫云清似水，松杉峰外乱山青。近得麻姑书信否，梦中同蹑凤凰翎。
李嵩四迷图
作者：袁华
朝代：明

四迷粉图谁手写，乃是钱唐之李嵩。嵩当三朝应奉日，点染人物犹精工。建炎己后和议定，岁聘杂沓金源东。自兹民不识戈甲，江南花柳春融融。宽衫大帽脩眉翁，低头高揖身鞠躬。柳娘缓带竟莫顾，姓名却倩长须通。阿鬟双手向前起，倾身送酒如当熊。就中老奴增意气，鲸吸不觉金尊空。平康巷中月皎皎，温柔乡里花丛丛。宝钗斜欹粉胸露，如此良宵偏恼公。蜀丝锦障仙凡隔，微见凌波罗袜弓。更呼博塞相娱乐，靓妆夹座分青红。玉盆骰子呼五白，百万一掷逡巡中。锦裾绣袂金条脱，瑶环瑜珥珠玲珑。枭卢不成战屡北，袒跣抱膝心忡忡。两生格斗气势雄，手挟长剑星流虹。白日衡行都市里，粗豪不数汉秦宫。翠钿委地花狼藉，哀情己多乐未终。古人图史置左右，善者可法恶可攻。耽淫斗博古所戒，意匠彷佛箴规同。小窗展卷增感慨，萧萧暮雨鸣疏桐。君不见周家帝业八百载，太任遗泽何庞洪。又不见孟光齐眉躬井臼，钗荆裙布归梁鸿。呜呼圣贤不复作，幸有遗迹传无穷。要知稼穑慎厥本，嵩兮嵩兮何不图陈无逸兼豳风。
李左辖菖蒲花
作者：袁华
朝代：明

扶舆磅礴钟草木，粤有灵苗根踪䠞，下嵌崖窦嗽飞瀑。泽沐沆瀣喣初旭，寸十二节色缜绿。厥石昌阳叶上矗，凌傲霜雪气芳郁。审能食之面如玉，嵩丘之人衣朱襮。翩然而来输国粟，挟以盘杅湛清淑。云根坚固岁不刊，花如车轮光皎然。素荣英英秀而妍，内秉贞白外婵媛。见之者昌寿绵延，飞行八极生羽翰。岂但明目能引年，世人不信空自捐。吁嗟相国仁且贤，再拜上供紫皇前，为霖为雨苏烦捐。
杏林图
作者：袁华
朝代：明

董君遁世士，高居庐阜山。神方传肘后，丹杏满林间。采药猿持钁，看书虎抱关。画图留好事，遗韵邈难扳。
杏花金羽图
作者：袁华
朝代：明

盈盈繁杏花团雪，秾艳飘香春正月。绣幕低垂护晓寒，金羽枝头巧调舌。风流词客太多情，花中吹笛到天明。援毫不草江南赋，粉墨经营为写生。
来龟轩歌为顾仲瑛赋
作者：袁华
朝代：明

昔日辟地商溪头，长涂风雪同放舟。登楼见月思乡泪，坐石观云忆弟愁。落花芳草青春暮，归时喜蹋来时路。入门梧竹两青青，园池树石还如故。中庭有物状若能，赑屃踞石{丹龜}生苔。相惊左顾一笑粲，乃是河伯使者清江来。重门扃鐍严且密，曳尾泥涂何处入。固知异物神所登，却胜余且网中得。吾闻灵龟寿绵绵，支床一息三千年。从游凤麟郊薮外，会合龙虎风云前。举目烽烟遍区宇，巷陌铜驼委榛莽。玉山佳处屋鳞鳞，莺花春满辛夷坞。道人当轩写来龟，邀我为作来龟诗。蹇予材薄不能赋，愿尔子孙金印悬累累。
来龟轩歌为顾仲瑛赋
作者：袁华
朝代：明
体裁：古风

昔日辟地商溪头，长涂风雪同放舟。登楼见月思乡泪，坐石观云忆弟愁。落花芳草青春暮，归时喜蹋来时路。入门梧竹两青青，园池树石还如故。中庭有物状若能，赑屃踞石■生苔。相惊左顾一笑粲，乃是河伯使者清江来。重门扃鐍严且密，曳尾泥涂何处入。固知异物神所登，却胜余且网中得。吾闻灵龟寿绵绵，支床一息三千年。从游凤麟郊薮外，会合龙虎风云前。举目烽烟遍区宇，巷陌铜驼委榛莽。玉山佳处屋鳞鳞，莺花春满辛夷坞。道人当轩写来龟，邀我为作来龟诗。蹇予材薄不能赋，愿尔子孙金印悬累累。
杨柳枝
作者：袁华
朝代：明

杨柳枝，春江曲，千缕万缕摇新绿。柔条不解系兰桡，相逐游丝向天北。儿郎去未归，数遍江头树。忧心如摇旌，县县逐飞絮。絮飞叶成阴，犹能庇本根。嗟彼远行子，胡为不思亲。枝上灵禽噪晴昼，鹤发倚门屡搔首。綵衣南归拜堂下，持觞起舞歌杨柳。母乐泄泄子乐融融，不比杨柳枝零落同秋蓬。母子欢乐情无终，呜呼母子欢乐情无终。
杨铁崖顾仲瑛葛元哲约祭张贞居或者以它事所牵弗果元哲有诗谨次韵以速成之
作者：袁华
朝代：明

湖阴窈窕画船开，谁酹荒山墓上苔。明日归舟载春雨，风篁灵石几时来。香满芸窗昼未开，白鹅湖上卧苍苔。山风宿草吹新雨，尚有高人载酒来。
杨铁崖顾仲瑛葛元哲约祭张贞居或者以它事所牵弗果元哲有诗谨次韵以速成之·其一
作者：袁华
朝代：明

湖阴窈窕画船开，谁酹荒山墓上苔。明日归舟载春雨，风篁灵石几时来。
杨铁崖顾仲瑛葛元哲约祭张贞居或者以它事所牵弗果元哲有诗谨次韵以速成之·其二
作者：袁华
朝代：明

香满芸窗昼未开，白鹅湖上卧苍苔。山风宿草吹新雨，尚有高人载酒来。
松林高士图
作者：袁华
朝代：明

层波荡晴旭，长松落清阴。曳杖者谁子，逍遥散冲襟。野芳发幽香，览古动遐吟。美人不可见，相望楚江浔。
枇杷白头
作者：袁华
朝代：明

枝上花开才岁暮，叶间子熟又春残。何缘山鸟头先白，错讶韩家金弹丸。
林泉民为张某赋
作者：袁华
朝代：明

鹿豕同游说野情，一廛愿受作编氓。穷幽拟草愚溪记，养拙甘从甫里耕。春涧蕨拳和露采，秋林木耳带霜烹。淮南有客歌招隐，莫遣儿童识姓名。
柳塘双鹭
作者：袁华
朝代：明

杨柳眠溪春水生，舂锄并立眼偏明。莫思滩濑鱼虾美，忘却云霄万里程。
柳塘春
作者：袁华
朝代：明

燕尾艎飞水，鹅黄柳覆堤。水流花似雪，疑是武陵溪。
柳塘春轩口占
作者：袁华
朝代：明

横雨狂风三月馀，柳塘水涨起潜鱼。花明兰渚坐垂钓，叶暗芸窗好读书。快雨时晴暖尚微，小亭帘幕护春晖。曲尘波动凫雏出，金缕条长燕子归。
柳塘春轩口占·其一
作者：袁华
朝代：明

横雨狂风三月馀，柳塘水涨起潜鱼。花明兰渚坐垂钓，叶暗芸窗好读书。
柳塘春轩口占·其二
作者：袁华
朝代：明

快雨时晴暖尚微，小亭帘幕护春晖。曲尘波动凫雏出，金缕条长燕子归。
柳塘轩听雨与谢子兰同赋
作者：袁华
朝代：明

忆昔西游时，扬帆楚江船。颠风俄送雨，洪涛怒掀天。飘摇芦渚外，滴沥篷窗边。如马龁枯萁，澎湃惊昼眠。北辕梁宋郊，渡河上幽燕。穷冬雨载道，蹒跚行不前。暝投野店宿，土锉寒无烟。卧听耿不寐，怀乡思悬悬。前年走乱离，穷途屡回邅。一月不见日，谁能补天穿。相对泣妻孥，所忧沟壑捐。间关戎马中，幸获窥田园。窥园剪春韭，桃李东风妍。遥知江湖夜，孤灯嗟十年。有客毗陵来，皂帽霜盈颠。奔逃患难馀，与予同可怜。岂无道里归，饥火方垂涎。主人敬爱客，开尊且留连。幽轩落疏雨，秋水满平川。馀音散高柳，似聆清商弦。剪烛对床话，中心畅忧悁。我还君未回，语极重悽然。周汉终再昌，恩泽沛八埏。梯航四海通，归钓槎头鳊。呼儿带经锄，白鹤溪之壖。异时倘相觅，毋忘听雨篇。
柳风蓉月亭次铁崖先生韵
作者：袁华
朝代：明

绿烟红雾摇兰塘，婵娟泣露啼秋芳。金虫朴帐花风热，花底双歌蹋明月。画阑十二悬晴虹，美人香骨燕支红。满眼春娇小蛮舞，云锦书傅青鸟语。亭中主者江左客，春草梦回天下白。
桐川秋夕
作者：袁华
朝代：明

驱车复驱车，驾言适他乡。他乡非故里，相知邈何方。败叶鸣寒蛩，素月流空房。仰视河汉高，安得凌风翔。商飙下木叶，游子寒无衣。山川良阻修，岁暮胡不归。目送孤飞鸿，羽翼未有依。愿言守真素，毋劳歌式微。
梅花汎酒
作者：袁华
朝代：明

姑射仙人挟曲生，醉乡寄迹类浮萍。影沈若水惊横玉，香散黎云梦吸鲸。止渴屡呼仙掌送，和羹错讶素娥擎。倾杯片片沿流去，应误渔郎放棹行。
梦綵堂为余士平提学赋
作者：袁华
朝代：明

綵服染缁尘，游子远辞亲。游子綵服敝，恩赐朱衣新。晓冲燕山雪，问程扬子津。西望不见匡庐云，江南己老莺花春。食寄吴下旅，旅馆灯昏夜，身逐一篷飞，心随孤蝶化。阿㜷倚门迟子归，奉觞拜舞趋慈闱。堂阴萱花大如斗，堂下玉树森成围。子归何草草，母乐亦融融。俯视儿身衣，犹是母手缝。慈乌择木思返哺，哑哑悲啼近堂树。空梁月落梦回时，此身有愧南飞羽。
梦草池为谢伯诚赋
作者：袁华
朝代：明

幽居绝萧爽，新绿冒芳池。南浦春还日，西堂睡起时。弱鳞依密藻，莩甲罥游丝。矫首思公子，扳援玉树枝。
梦鹤轩为殷之秀赋
作者：袁华
朝代：明

琳宫肃弘敞，华馆通曲密。萝月白纷纷，竹风清瑟瑟。至人本无梦，恬澹志专一。颀然羽衣仙，胡造规中室。同作钧天游，飞行周八极。蝶化漆园吏，蚁聚槐安国。斯理倘能求，至道谅可得。
梨花乳鸡图
作者：袁华
朝代：明

乳雏出㲉老雌鸣，石上雄呼喔喔声。同入春园拾虫蚁，梨花雪白近清明。
楚云堂分韵得城字
作者：袁华
朝代：明

霜露悴百草，风埃闇重城。冥鸿奋羽翰，肃肃东南征。感时增慨慷，岂不怀友生。美人忻会面，开觞掇秋英。燕坐适清赏，高梧含夕清。厌厌乐未央，明河渐西倾。
楼上观荡舟妇
作者：袁华
朝代：明

蕙楼临广甸，兰塘通曲湖。山光落乌几，水影上虾须。荡桨谁家子，轻舟迅若凫。扳莲觅嘉藕，剥芡弄明珠。送歌情婉娈，卖眼意踟蹰。姑嫜在堂上，返照下桑榆。
次韵云扉讲师游南山有怀张外史旧游
作者：袁华
朝代：明

昔陪张外史，蹑云上崔嵬。前登风篁岭，酌泉苍藓堆。后度麦冈重，荒坟际蒿莱。陵谷嗟变迁，览兹良悲哉。维时莫春初，鸟乳声喧豗。行循灵石涧，坐觅翻经台。万竹森玉立，云扉绝纤埃。杨氏椒房亲，葬母此山隈。想当全盛日，轩盖如云来。至今清壑亭，金铺照莓苔。行觞藉草饮，蔬果杂樱梅。赖彼二三子，促席相延陪。醉题素壁间，辞翰粲琼瑰。掩映房山咏，光怪烛九垓。骑鲸上天去，化鹤何年回。二妙不可作，抚卷心孔哀。
次韵净天镜见招奉东云扉讲师兼怀张外史
作者：袁华
朝代：明

曾陪外史清凉室，二老风流老更狂。海上留衣无吏部，僧中爱马独支郎。近传莲社开龙井，更约兰亭汎羽觞。己办青鞋仍载酒，举杯同吸鉴湖光。
次韵刘伯叙送铁教授奉表入京
作者：袁华
朝代：明

广文拂晓发东瀛，函表乘轺赴帝京。双阙远瞻龙虎气，层台重听凤凰声。花迎綵仗春风软，柳映宫袍晓露清。况是江南佳丽地，金尊莫惜倒乌程。
次韵埙大章梧竹轩联句
作者：袁华
朝代：明

会合维摩室，微风满榻秋。云龙韩孟句，冰雪澈休流。洗？桐阴落，钩帘竹影浮。干戈虽在眼，慎勿赋登楼。
次韵埙大章梧竹轩联句
作者：袁华
朝代：明
体裁：五言律诗

会合维摩室，微风满榻秋。云龙韩孟句，冰雪澈休流。洗�桐阴落，钩帘竹影浮。干戈虽在眼，慎勿赋登楼。
次韵奉答卢伯融见寄
作者：袁华
朝代：明

东老书多未是贫，瘦生谁念苦吟身。云横马首山如戟，月过阶前鹄似人。苏武流离终仕汉，扬雄寂寞却归新。冥鸿肃肃清霜重，独倚高秋落木津。
次韵奉答印月潭讲师
作者：袁华
朝代：明

炯然摩尼殊，照彼圆觉海。万怪形靡逃，连城价可待。夜光烛苍冥，历劫耿不改。上人心若珠，随方见五彩。流通既无著，幻化焉能浼。勖尔崇令德，优游乐寿岂。斥鴳抢榆枋，大鹏抟瀚海。所以荜门士，养志固有待。贞心如皦日，岂为穷达改。白驹不受絷，少微自扬彩。大节苟弗渝，微名岂足浼。愿遂鸡黍期，共挹南风岂。
次韵奉答印月潭讲师·其一
作者：袁华
朝代：明

炯然摩尼殊，照彼圆觉海。万怪形靡逃，连城价可待。夜光烛苍冥，历劫耿不改。上人心若珠，随方见五彩。流通既无著，幻化焉能浼。勖尔崇令德，优游乐寿岂。
次韵奉答印月潭讲师·其二
作者：袁华
朝代：明

斥鴳抢榆枋，大鹏抟瀚海。所以荜门士，养志固有待。贞心如皦日，岂为穷达改。白驹不受絷，少微自扬彩。大节苟弗渝，微名岂足浼。愿遂鸡黍期，共挹南风岂。
次韵奉答张云门应召北上
作者：袁华
朝代：明

开遍南枝鄂绿房，虚斋坐对挹清香。春浮髯颊杯中物，寒涩笙匏腹内簧。诸子客梁文最盛，两生在鲁学尤长。轺车趣召趋天禄，赐食从容得屡尝。
次韵寄谢钱塘
作者：袁华
朝代：明

新开别墅对西山，燕坐凝香日闭关。鶗鴂先鸣农事动，兜鍪不举羽书閒。花前五马春游乐，月下双鞬夜逻还。上番梅花曾有约，旧题重拂石苔斑。
次韵张贞居明静院莲社
作者：袁华
朝代：明

东林白莲社，明静今复建。两峰如五老，秀色互争献。外史渊明徒，高居乐贞遁。入社眉虽攒，许饮心所愿。西方九品华，默想不在问。何当解尘缨，趺坐听高论。
次韵王叔正陪李廷璧郭希仲同集玉山草堂
作者：袁华
朝代：明

乱离又见腊嘉平，访旧仍同上客行。报国终惭结袜子，出关应慕弃繻生。涛江水发船如马，雪浦春回柳似城。怀人索句草堂里，南望孤云多远情。
次韵秦文仲暮春见寄
作者：袁华
朝代：明

三月江南暖尚微，雨馀草色故菲菲。野棠自发真娘墓，烽火犹连道士矶。谩说尚方封事少，未闻南国羽书稀。何人得似秦文学，小阁褰帘看燕飞。江南春尽子规啼，愁里看花思转迷。乳燕定巢当户语，断虹截雨傍江低。斩鲸政欲提三尺，簪笔何由侍两闺。满眼干戈连海岱，置身安得月中梯。
次韵秦文仲暮春见寄·其一
作者：袁华
朝代：明

三月江南暖尚微，雨馀草色故菲菲。野棠自发真娘墓，烽火犹连道士矶。谩说尚方封事少，未闻南国羽书稀。何人得似秦文学，小阁褰帘看燕飞。
次韵秦文仲暮春见寄·其二
作者：袁华
朝代：明

江南春尽子规啼，愁里看花思转迷。乳燕定巢当户语，断虹截雨傍江低。斩鲸政欲提三尺，簪笔何由侍两闺。满眼干戈连海岱，置身安得月中梯。
次韵答于彦成
作者：袁华
朝代：明

贺监东归谩自怜，思迷芳草绿芊芊。閒乘野鹤如骑马，醉著宫袍不上船。晞发定从天姥顶，餐霞应在会稽巅。荔浆百斛山中熟，肯向苏家觅酒钱。
次韵答秦仲文
作者：袁华
朝代：明

校文东观继前贤，归隐萧斋日草玄。汲冢周书雠蠹简，谷城黄石授韦编。怒撞玉斗鸿门宴，泪落金铜汉苑仙。览古怀今莫惆怅，还听稷下衍谈天。
次韵答秦文仲
作者：袁华
朝代：明

晨兴谢嚣杂，晞发坐广庭。零露泫丛条，初日薄东荣。矫首怀友生，恻怆难为情。有酒但斟酌，莫嗟年运倾。
次韵诸葛用中归真观三秀亭纪兴
作者：袁华
朝代：明

舟次蒙城驿，名山未暇登。归真闻有观，览古岂无朋。小径松间入，危阑竹外凭。亭标三秀异，境胜万人称。玉气朝凝润，霞光晓散澄。云房通曲密，蕊殿肃严凝。济胜资佳具，扶颠藉老藤。未能忘臬兀，岂敢肆骄矜。长啸孙登解，躬耕诸葛能。华林散鹿迹，断港聚渔罾。九酝浮鹦鹉，三花覆毾㲪。潭清容可鉴，谷响语还应。石上便清坐，松根称曲肱。愧予才潦倒，羡子思川腾。扰扰磨旋蚁，营营棘止蝇。四三狙赋芋，九万海抟鹏。独客仍疏懒，顽仙绝爱憎。行歌采芝曲，归理读书镫。空谷怀佳士，孤云愧野僧。赋诗惭缪拙，聊以纪吾曾。
次韵郑明德喜雪
作者：袁华
朝代：明

水曹东阁静无尘，坐阅飞霙若似人。简授兔园曾作赋，律吹燕谷欲回春。缃枝梅放花无赖，白战诗成笔有神。遥忆龙沙三万里，望中驰道烂如银。朔风吹雪遍原野，谁卧衡茅若冻蝇。玉署寒生催赐酒，金槃光动忆分冰。絮穿阁道粘珠箔，花重旃房压綵绳。田野何由称贺表，五云高御六龙升。
次韵郑明德喜雪·其一
作者：袁华
朝代：明

水曹东阁静无尘，坐阅飞霙若似人。简授兔园曾作赋，律吹燕谷欲回春。缃枝梅放花无赖，白战诗成笔有神。遥忆龙沙三万里，望中驰道烂如银。
次韵郑明德喜雪·其二
作者：袁华
朝代：明

朔风吹雪遍原野，谁卧衡茅若冻蝇。玉署寒生催赐酒，金槃光动忆分冰。絮穿阁道粘珠箔，花重旃房压綵绳。田野何由称贺表，五云高御六龙升。
次韵酬张左司
作者：袁华
朝代：明

墓田丙舍郭西头，霜露凄然又暮秋。千里故园归梦觉，五更残月向窗流。蓼莪诗废门生诵，风木情牵孝子忧。少展经纶佐戎幕，碧澜堂下放船游。
次韵酬鲍仲孚出郭偶成
作者：袁华
朝代：明

春波门头春己深，暧暧远村树阴阴。故人江海三年别，老鹤云霄万里心。暇日何妨随步屧，清时未许掷朝簪。竹桥东畔斋居好，尚记持杯对月吟。
次韵钱思复五山留题
作者：袁华
朝代：明

兰舟东下汎沧浪，路入仙源草木长。綵笔题诗情自适，白头倾盖意难忘。坐深河汉星流屋，语久芙蓉露湿裳。别后相思对明月，吴江枫落有清霜。
次韵陈敬初陪贡泰甫待制降香娄上
作者：袁华
朝代：明

使节煌煌照海滨，锦袍光被宠恩新。马班父子昭前史，苏宋文章继故人。甲帐泠风神欲语，斗杓垂野月如轮。礼成归蹋南州雪，犹得延陪笑语频。久怀簪盍话深期，又阻江亭把酒卮。词客暂为迁客去，德星还傍使星移。放情自爱閒兼静，违世真非懒与痴。待理阖闾城下棹，共谈京洛慰遐思。
次韵陈敬初陪贡泰甫待制降香娄上·其一
作者：袁华
朝代：明

使节煌煌照海滨，锦袍光被宠恩新。马班父子昭前史，苏宋文章继故人。甲帐泠风神欲语，斗杓垂野月如轮。礼成归蹋南州雪，犹得延陪笑语频。
次韵陈敬初陪贡泰甫待制降香娄上·其二
作者：袁华
朝代：明

久怀簪盍话深期，又阻江亭把酒卮。词客暂为迁客去，德星还傍使星移。放情自爱閒兼静，违世真非懒与痴。待理阖闾城下棹，共谈京洛慰遐思。
次韵顾仲瑛书杜氏便面
作者：袁华
朝代：明

乳燕初飞藕作花，秋娘二八髻双丫。臂韝微露真珠络，疑是钱塘旧内家。细雨微风透碧纱，酒痕横面上朝霞。君行不唱阳关曲，听取尊前陌上花。
次韵顾仲瑛书杜氏便面·其一
作者：袁华
朝代：明

乳燕初飞藕作花，秋娘二八髻双丫。臂韝微露真珠络，疑是钱塘旧内家。
次韵顾仲瑛书杜氏便面·其二
作者：袁华
朝代：明

细雨微风透碧纱，酒痕横面上朝霞。君行不唱阳关曲，听取尊前陌上花。
次韵顾玉山寄
作者：袁华
朝代：明

草堂东郭带烟萝，门外高轩客屡过。郑国上卿知叔向，新丰逆旅荐常何。柳迷官道莺迁木，花映春江水动波。已许芝云分半席，嘉时行乐醉时歌。
次韵顾玉山感怀
作者：袁华
朝代：明

金粟老秃翁，丧女及二妇。情钟政我辈，况尔中年后。值兹世浊恶，喧呶互纷揉。达观了死生，放浪无何有。汎览经律论，一室仅如斗。蒲团竹匡床，趺坐各双肘。心如大圆镜，触处靡不受。荣辱既俱忘，恒欲烹走狗。独怜孙与甥，哀哀失慈母。谁能断嗔爱，毗耶有无垢。所谈不二法，究竟唯濡首。宿业想未偿，惊心血屡呕。深秋天气暄，桑柘叶黝黝。念子筑杭城，土石躬自负。城高石易尽，鞭箠无所取。书来知近况，黧面龟两手。新谷幸登场，日夜操杵臼。悉供役夫养，老稚曷糊口。安得海宇清，关塞忘战守。归耕对儿女，畜鸡豢肥牡。侧闻王师出，铁马渡河久。中军霍嫖姚，报国忠肝剖。鼓行捣虎穴，若拉枯共朽。捷书尚未至，西风又衰柳。思之转郁陶，浇愁唯有酒。兴亡信有数，蛇断秦鹿走。荷锸死使埋，四郊多培塿。
正己亥冬客杭有客持毛袜去久不见还因戏赋以自解
作者：袁华
朝代：明

领军家有一屋鞋，东郭先生双破履。我家旧物值偷儿，赤脚端如玉川婢。革靴骨立寒无藉，风霜冻皴皮肉死。线材寸短无所长，浮世荣名轻弊屣。鹅毛缝罽将奚施，龟背刮毛徒尔为。系带难令释之结，啮雪可怜苏武饥。松窗朴渥久不至，褚衾暖瓶空自随。北来毡根如瓠肥，氄毛蒙茸光陆离。金刀细剪雪花落，成毡足可供驱驰。人生能著几两屐，畏涂巉岩半榛棘。何似山东李谪仙，酒酣云卧游八极。
武林即事
作者：袁华
朝代：明

不到钱塘己五年，故交零落倍潸然。何人拔剑歌玄武，有客题诗拜杜鹃。锦绣湖山多虎迹，莺花巷陌断人烟。伤情独有中天月，依旧清光照冷泉。切云雉堞郁崔嵬，气压江山势壮哉。万骑貔貅金作甲，九关虎豹玉为台。弃繻独羡终军志，保鄣唯称尹铎才。天运循环真有数，腐儒白首重兴哀。
武林即事·其一
作者：袁华
朝代：明

不到钱塘己五年，故交零落倍潸然。何人拔剑歌玄武，有客题诗拜杜鹃。锦绣湖山多虎迹，莺花巷陌断人烟。伤情独有中天月，依旧清光照冷泉。
武林即事·其二
作者：袁华
朝代：明

切云雉堞郁崔嵬，气压江山势壮哉。万骑貔貅金作甲，九关虎豹玉为台。弃繻独羡终军志，保鄣唯称尹铎才。天运循环真有数，腐儒白首重兴哀。
毗陵许左司中秋对月席上次韵
作者：袁华
朝代：明

毗陵中秋月色好，清光散落千林表。乌台御史紫微郎，一笑相逢即倾倒。璚楼玉宇净无尘，金粟吹香爽气新。靓妆行酒谁家女，恐是天上乘鸾人。蹇予山林性疏散，不堪政比稽康懒。学书学剑一无成，岂解奔趋事生产。谁能褰旗夜斩关，斫贼手持龙爵镮。归来献馘长杨殿，夺取金印悬腰间。
水月清华亭
作者：袁华
朝代：明

昼锦堂中结小亭，方池如鉴照檐楹。山河影落鲛宫迥，蘋藻光涵兔魄明。神女凌波遗玉佩，素娥飞辔下瑶笙。一尘隔断人间世，独倚高明爽气清。
水调歌头·宴顾仲瑛金粟影亭赋桂
作者：袁华
朝代：明

山横眉黛浅，云拥髻鬟愁。天香笑携满袖，曾向广寒游。素腕光摇宝钏，金缕声停象板，歌罢不胜秋。十指露春笋，佯整玉搔头。记钱塘，朝载酒，夜藏钩。青衫断肠司马，消减旧风流。三百六桥春色，二十四番花信，重会在苏州。水调按新曲，明月照高楼。
水调歌头·宴顾仲瑛金粟影亭赋桂
作者：袁华
朝代：明
体裁：词

山横黛眉浅，云拥髻鬟愁。天香笑携满袖，曾向广寒游。素腕光摇宝钏，金缕声停象板，歌罢不胜秋。十指露春笋，佯整玉搔头。记钱塘，朝载酒，夜藏钩。青衫断肠司马，消减旧风流。三百六桥春色，二十四番花信，重会在苏州。水调按新曲，明月照高楼。
汎舟横大江
作者：袁华
朝代：明

之子远行迈，汎舟横大江。日华动兰桨，山色上篷窗。遐览意有在，壮游心未降。手挥如意一，腰佩玉环双。临流莫嗟逝，锦衣还故乡。
江山如画轩
作者：袁华
朝代：明

杨子为郎鬓未皤，旋开小室枕岩阿。江如赤壁英雄少，山似新亭感慨多。林末涛波来一线，云边龛赭澹双蛾。衰年不减登临兴，拟待清秋著屐过。
沧江月色图
作者：袁华
朝代：明

水寒月明天苍苍，欲落未落夜未央，足扣两舷歌沧浪。金粟图中见真迹，中岳外史美冠裳。江皋木落江月明，坐拥锦袍调玉笙，吹作昆丘双凤鸣。顺流东下莫荡桨，好逾弱水窥蓬瀛。
浣花溪
作者：袁华
朝代：明

花迷巷南北，水接壤东西。行春向何许，只在浣花溪。
浣花馆
作者：袁华
朝代：明

鸭绿波摇舰，鹅黄柳覆堤。飞花如白雪，流出武陵溪。
海雪轩
作者：袁华
朝代：明

海天漠漠雪纷纶，横槊冯轩欲问津。蓬峤有山皆削玉，桑田无地不扬尘。絮穿蜃窟楼台晓，花压鲛宫观阙春。待汎仙槎凌汗漫，绝胜放棹剡溪滨。
清弓轩棹歌
作者：袁华
朝代：明

东洄瀛海望蓬山，西上昆丘溯九湾。四橹撇波横雁翅，恍如鹤背载笙还。三十六陂春水生，一百五日又清明。轻帆低拂桃花雨，醉踏船舷歌濯缨。水落天门放顺流，何须百丈打矶头。郎归不化身为石，重扫蛾眉两点秋。
清弓轩棹歌·其一
作者：袁华
朝代：明

东洄瀛海望蓬山，西上昆丘溯九湾。四橹撇波横雁翅，恍如鹤背载笙还。
清弓轩棹歌·其三
作者：袁华
朝代：明

水落天门放顺流，何须百丈打矶头。郎归不化身为石，重扫蛾眉两点秋。
清弓轩棹歌·其二
作者：袁华
朝代：明

三十六陂春水生，一百五日又清明。轻帆低拂桃花雨，醉踏船舷歌濯缨。
清明日偶成
作者：袁华
朝代：明

舍南舍北柳如城，故著离黄燕子鸣。莫向镜中嗟种种，且于槽下听枨枨。清童解诵高轩过，好客应须倒屣迎。坐对梨花浮大白，人生看得几清明。
清秋曲
作者：袁华
朝代：明

风雨满城生薄寒，琐窗乌啼夜将阑。深闺惊秋思寄远，金刀玉尺裁中单。烽埃涨天白日暗，坐使绿鬓成凋残。良人戍边归未得，长林萧萧枫叶乾。
渡吴松江
作者：袁华
朝代：明

三江东海入，渺渺际天浮。鱼蟹松陵市，珠犀沪渎舟。季鹰终托兴，鲁望旧追游。自愧犹驰逐，临流羡白鸥。
游仙词
作者：袁华
朝代：明

金色乌啼若木东，弱流沉羽直疑空。飙轮不用青鸾御，万里飞行一瞬中。贝阙瑶台护绛云，玉阶露气晓絪缊。真妃去校东华籍，缝络明珠火浣裙。一尘隔断圣凡分，飞步何烦倩铁君。雍伯俗缘犹未绝，尚携王子去耕云。西池燕罢玉桃春，新制龙绡稳称身。欲借胎仙三百骑，众中谁是卫夫人。曾从子晋客金庭，洞室岩居已遍经。授得餐霞轻举术，清斋底用觅芝苓。长爪灵姝身姓麻，饭炊巨胜酌松花。蓬莱三见波清浅，尽诧芳年始破瓜。斋房夜降九华仙，异域香婴一缕然。写竟丹章题锦轴，玉清神虎内真篇。坐骑赤鲤挟琴高，璊玉新治小并桃。笑指积金峰下路，醉吹尺八听松涛。神仙鳌负过西瀛，万里洪波顷刻清。使物主方咸不验，却怜汉武事文成。冥缘夙契接佳期，惭愧西成是我师。碧柰花开青鸟语，洞房相对坐弹棋。
游仙词
作者：袁华
朝代：明

铁崖启灵秀，紫虚植仙宗。啸咏登太霞，八鸾韵雍雍。东华命考籍，玉检芝泥封。飞行帝青上，云车扶苍龙。杨君金庭彦，按部昆仑丘。左揽凤凰辔，前驱龙虎辀。轰雷喷小铁，河倾汉西流。下视臭腐辈，尸行不知休。九华有真妃，乃是安郁嫔。学真龟台馆，擢秀牛河津。丹章閟神虎，餐霞啜日根。飙轮宴七景，云辔蹑三辰。下迈杨君家，冥分缔良姻。既忻对景好，夙契心所亲。奚必轻中接，尘劳秽七神。西池蟠桃子，一实三千年。翠羽衔璚花，双飞凌紫烟。阿母启玉齿，笑顾老铁仙。铁仙青藜精，主司文昌权。不比狡狯儿，滑稽称世贤。
游仙词
作者：袁华
朝代：明
体裁：诗

铁崖启灵秀，紫虚植仙宗。
啸咏登太霞，八鸾韵雍雍。
东华命考籍，玉检芝泥封。
飞行帝青上，云车扶苍龙。
杨君金庭彦，按部昆仑丘。
左揽凤凰辔，前驱龙虎辀。
轰雷喷小铁，河倾汉西流。
下视臭腐辈，尸行不知休。
九华有真妃，乃是安郁嫔。
学真龟台馆，擢秀牛河津。
丹章閟神虎，餐霞啜日根。
飙轮宴七景，云辔蹑三辰。
下迈杨君家，冥分缔良姻。
既欣对景好，夙契心所亲。
奚必轻中接，尘劳秽七神。
西池蟠桃子，一实三千年。
翠羽衔璚花，双飞凌紫烟。
阿母启玉齿，笑顾老铁仙。
铁仙青藜精，主司文昌权。
不比狡狯儿，滑稽称世贤。
游仙词·其一
作者：袁华
朝代：明

金色乌啼若木东，弱流沉羽直疑空。飙轮不用青鸾御，万里飞行一瞬中。
游仙词·其七
作者：袁华
朝代：明

斋房夜降九华仙，异域香婴一缕然。写竟丹章题锦轴，玉清神虎内真篇。
游仙词·其三
作者：袁华
朝代：明

一尘隔断圣凡分，飞步何烦倩铁君。雍伯俗缘犹未绝，尚携王子去耕云。
游仙词·其九
作者：袁华
朝代：明

神仙鳌负过西瀛，万里洪波顷刻清。使物主方咸不验，却怜汉武事文成。
游仙词·其二
作者：袁华
朝代：明

贝阙瑶台护绛云，玉阶露气晓絪缊。真妃去校东华籍，缝络明珠火浣裙。
游仙词·其五
作者：袁华
朝代：明

曾从子晋客金庭，洞室岩居已遍经。授得餐霞轻举术，清斋底用觅芝苓。
游仙词·其八
作者：袁华
朝代：明

坐骑赤鲤挟琴高，璊玉新治小并桃。笑指积金峰下路，醉吹尺八听松涛。
游仙词·其六
作者：袁华
朝代：明

长爪灵姝身姓麻，饭炊巨胜酌松花。蓬莱三见波清浅，尽诧芳年始破瓜。
游仙词·其十
作者：袁华
朝代：明

冥缘夙契接佳期，惭愧西成是我师。碧柰花开青鸟语，洞房相对坐弹棋。
游仙词·其四
作者：袁华
朝代：明

西池燕罢玉桃春，新制龙绡稳称身。欲借胎仙三百骑，众中谁是卫夫人。
游仙词春草词，泉南陈彦廉氏少孤作堂奉其母庄以居名之曰春草为赋春草词六解·其一
作者：袁华
朝代：明
体裁：乐府曲辞

堂上綵衣斑，戏舞娱亲颜。俯看堂下草，生意待春还。
游惠山寺
作者：袁华
朝代：明

苍山蜿蟺蟠九龙，石泉混混流其中。下灌吴田数千顷，泽物岂止煎茶功。支分馀润及草木，松杉枯柏青蒙茸。只今无锡天下济，锻冶不复炎烟红。鼪鼯群啸丛祠空，遗像者谁桑苧翁。波泉酹地荐蘋藻，俯仰千古怀清风。
游永寿寺谒和义王祠复过兴福月潭讲师丈室
作者：袁华
朝代：明

秋原聊引望，野涉自成趣。意循洲渚转，目送江波注。柳飔凉拂衣，稻露香沾履。欲作招提游，己办济胜具。寻幽趋远林，习静得佳处。丹碧何焜煌，楼观出高树。繄昔和义王，奋身应君募。锡封列茅土，勋业垂竹素。有子味禅悦，建寺慰思慕。先祠南庑下，象设肃徒御。雄姿俨若生，朱衣佩宝璐。缅怀襄樊日，酣战挥白羽。宋室已不竞，皮去毛安傅。顾瞻徘徊久，秋阳薄沮洳。回策过讲台，蒿莱没行路。丈室仅如斗，虚空宝花雨。上人除结习，缤纷自飞去。回睇祥峰閒，暧暧隔烟雾。于以纪兹行，咿唔遂成句。
游鸳鸯湖分韵得落字
作者：袁华
朝代：明

寂寞虚斋静，汎览方舟乐。大堤横卧虹，飞杠高渡鹊。川阴云气生，水阔天光落。荒苔积宝园，坏垒鸣金橛。余生感樗散，抚景嗟离索。行觞藉草饮，斜阳下林薄。
湖州竹枝词
作者：袁华
朝代：明

月子湾湾照船头，阿侬听我唱湖州。侬心不似双溪水，才出城东各自流。荷叶浦北菱湖东，清溪曲曲与天通。莫将铁笛弄小海，大风倒捲冯夷宫。黄姑浣花织锦衣，留郎不住送郎归。一色银河三万里，手携石子是支机。沤波春涨腻如油，坐看青山船倒流。桃花欲开杏花落，打鼓吹笛上杭州。
湖州竹枝词·其一
作者：袁华
朝代：明
体裁：词

月子湾湾照船头，阿侬听我唱湖州。侬心不似双溪水，才出城东各自流。
湖州竹枝词·其三
作者：袁华
朝代：明

黄姑浣花织锦衣，留郎不住送郎归。一色银河三万里，手携石子是支机。
湖州竹枝词·其二
作者：袁华
朝代：明

荷叶浦北菱湖东，清溪曲曲与天通。莫将铁笛弄小海，大风倒捲冯夷宫。
湖州竹枝词·其四
作者：袁华
朝代：明

沤波春涨腻如油，坐看青山船倒流。桃花欲开杏花落，打鼓吹笛上杭州。
溪山读书图
作者：袁华
朝代：明

溪山读书处，衡宇窈且深。白云起层巅，嘉禾秀繁阴。缅怀郑谷耕，时为梁甫吟。斯人不可见，拄笏对遥岑。
溪山高士便面
作者：袁华
朝代：明

杨柳拂溪流，风牵荇带柔。前山青可数，停楫坐船头。
溪西草堂
作者：袁华
朝代：明

旭日出溪东，光照溪西屋。屋中何所有，牙签县玉轴。门当五株柳，窗立万竿竹。归与绝奔竞，俛尔乐幽独。一笑歌濯缨，溪水清可掬。
灵壁石鱼磬歌
作者：袁华
朝代：明

鲩公潜迹淮泗渊，禹门烧尾凌风烟。未随磬襄蹈东海，先从琴高游九天。天家披腹星磊磈，帝遣下主芙蓉仙。赐恩三品甲之上，黄金宝带腰间悬。俄逢谷城文人怒，迁谪乃居灵壁颠。补天不值女娲氏，支机徒传博望骞。苍颜绿发嗟老矣，时同樵牧云根眠。故交相国牛与李，后之继者惟米颠。相逢倾盖即下拜，握手话别经千年。块处山林返初服，穷探理窟加■研。房山胸次有丘壑，萍水俪结三生缘。间厕笙镛列堂下，五音繁会声相宣。岁暮栖迟南谷口，日与琴剑相周还。飞凫叶县览溪月，一往不复宁无愆。通玄真人素有约，招之归老丹丘田。具区泽中访范蠡，计筹峰顶寻辛钘。延平剑去亦异事，合浦珠还非偶然。千秋翁仲荒草里，万岁艮岳寒芜边。感今嘅古重太息，人亡器存良可怜。君不见赞皇平泉醒酒石，子孙世宝称其贤。
爱日堂
作者：袁华
朝代：明

旭日晓苍凉，流晖照高堂。堂中何所有，鹤发明秋霜。斑斓綵衣子，眷恋延飞光。养志奉甘脆，介寿陈华觞。晓景薄桑榆，喜惧心皇皇。愿日不出没，长在天中心。
独酌谣
作者：袁华
朝代：明

独酌一壶酒，独酌乐天真。又何须撞钟击鼓，秦讴赵舞列鼎坐重茵。天地作蘧庐，日月为户牖。阴阳作朋，造化为友。不愿白玉县腰间，不愿黄金系肘后。但愿年丰四海清，日月沉醉无何有。独酌有真趣，可惜少知音。清风明月蛙鼓吹，仰天浮白呜呜吟。独酌诚可乐，抚事愁弥深。长歌拔剑舞浑脱，壮气激越秋阴阴。君不见东家积钱与斗齐，美人如花白玉题。一朝祸起口仰药，红颜散作他人妻，悔不日日独酌三千卮。又不见王敦不饮恺杀婢，安石固辞司马醉。万古垂名在简编，酒边已蓄奸邪意。
狸奴窥蝶图
作者：袁华
朝代：明

黑睛如线午风清，贾勇潜身势不惊。莫向花阴窥蛱蝶，街头鼠辈政从衡。
玄门草闇歌
作者：袁华
朝代：明

吴淞江北丘虚南，壤土沃衍泉水甘。宅幽据胜得佳处，乃是玄门之草闇。闇中主者貌奇古，昔曾骑从将军府。锦绣楼台劫火馀，豪杰销沈化黄土。一葛兼一裘，归从赤松游。采芝行引鹤，卖药或乘牛。得钱沽酒浇牢愁，挽之那止辄掉头。霸陵醉尉不诃问，烟波钓徒相倡酬。草闇足佳致，当窗昆玉峙。流云度松颠，飞泉鸣竹里。可以烧凡铅，鼓素琴，屏三彭，戏五禽。渔樵或争席，利禄岂关心。斯时斯境不易得，按图便欲穷幽寻。登真隐诀傥相与，迟汝鸾笙县圃岑。
玉山对雪
作者：袁华
朝代：明

玉山山中岁未暮，斗柄先回八日春。水边杨柳开青眼，窗外梅花似玉人。得子须当探虎穴，上书谁解逆龙鳞。草堂对雪栖禅夜，定有惊呼祈孔宾。
玉山草堂为沈南叔赋
作者：袁华
朝代：明

东老草堂在何许，昆玉峰前娄水阳。怪石当门猛兽伏，长松绕屋神蜦翔。芸窗展卷声琅琅，若出金石谐宫商。嵩高山中隐者所，浣花溪上诗人庄。小亭野芳发幽香，鸥波淼淼涵天光。南邻老翁觅酒伴，短筇缓策行相羊。草堂之乐乐无央，豺虎遁迹罔两藏。何人写图落尘世，乃是四明狂客老更狂。乌乎四明狂客老更狂，生纸泼墨兀老苍。
玉山草堂分韵得缘字
作者：袁华
朝代：明

草堂秋气肃，清唱送觥船。微风下高树，华月丽中天。雄辩酬支遁，吟诗怀惠连。惊乌栖择木，流萤低度川。抚时情悒悒，感旧意悬悬。独念玉山子，冥心息众缘。
珠金沙
作者：袁华
朝代：明

将军为国仗安危，势弱兵孤谩出师。江左望风如破竹，沙边背水尚张旗。可怜吴楚三军溃，始信襄樊一木支。扬子秋高波渺渺，木绵春尽草离离。
瑞上人远碧亭
作者：袁华
朝代：明

亭子新开片玉东，冯虚举目送飞鸿。水穷鳌背三山小，云澹蛾眉两黛浓。诗咏墨华怀贯老，记存奇字忆扬雄。知君览胜多佳趣，尽在秋风落照中。
瑞莲曲
作者：袁华
朝代：明

芙蓉花，并蒂芳。皎若嬴氏女，双骑紫凤凌风翔。赵家好兄弟，颜色似花美。恻恻同袍念，肯逐秋霜委。露叶净如拭，照映罗衫色。双花衰荣自有时，白头弟兄难再得。
用韵奉答徵忏原
作者：袁华
朝代：明

忆得相逢春未深，别来红雨遍园林。江湖契阔劳清梦，田野栖迟惬素心。万壑千岩应眺览，五时八教重披寻。天亲无着难兄弟，剪烛何时对榻吟。
甲午岁丹阳道中即事
作者：袁华
朝代：明

览古丹阳郡，兴亡几战争。山横季札墓，江转吕蒙城。坏垒烽埃赤，荒墟燐血明。卖刀仍买犊，何日事春耕。昔年梁武帝，葬父在平冈。皇业寺犹在，萧陵名未亡。石麟薶碧草，玉雁锢黄肠。触事多兴感，悲风起白杨。元戎拥貔虎，开阃镇朱方。勇锐知无敌，骁腾孰可当。阴谋周吕望，决胜汉张良。坐使风尘息，论功宴未央。天设长江险，悠悠万古情。烟光连北固，云气渺东瀛。夜汎金山寺，花游铁瓮城。也知狂李白，乘月醉骑鲸。闻道黄连破，吴侬喜欲狂。渠魁竟授首，遐裔尽来王。洗甲浔阳水，铭功赤壁冈。总戎英且武，疑是郭汾阳。平籴吴东粟，委输江上游。汎舟雍继绛，给饷马连牛。坚壁虽皆破，陈师尚未休。将军身许国，不解虱兜鍪。游侠谁家子，操戈复父雠。剽金当白昼，被酒宿青楼。意气倾京兆，豪华拟列侯。傥逢强项令，枭首在竿头。水军新建节，遴选尽英雄。粳稻千艘发，梯航四海通。斩鲸朝拂剑，闻雁夜张弓。独有玉山客，参谋在幕中。娄港蒙冲发，开帆驾海涛。挥戈当落日，杀贼竟清宵。刀剸犀为甲，鞭驱石作桥。何人投笔研，自拟汉班超。驰驱思欲迷，恻恻重悽悽。去国悲游子，怀乡梦故妻。断沟科蚪聚，灌木郭公啼。独有平安字，缄封手自题。
甲午岁丹阳道中即事·其一
作者：袁华
朝代：明

览古丹阳郡，兴亡几战争。山横季札墓，江转吕蒙城。坏垒烽埃赤，荒墟燐血明。卖刀仍买犊，何日事春耕。
甲午岁丹阳道中即事·其七
作者：袁华
朝代：明

游侠谁家子，操戈复父雠。剽金当白昼，被酒宿青楼。意气倾京兆，豪华拟列侯。傥逢强项令，枭首在竿头。
甲午岁丹阳道中即事·其三
作者：袁华
朝代：明

元戎拥貔虎，开阃镇朱方。勇锐知无敌，骁腾孰可当。阴谋周吕望，决胜汉张良。坐使风尘息，论功宴未央。
甲午岁丹阳道中即事·其九
作者：袁华
朝代：明

娄港蒙冲发，开帆驾海涛。挥戈当落日，杀贼竟清宵。刀剸犀为甲，鞭驱石作桥。何人投笔研，自拟汉班超。
甲午岁丹阳道中即事·其二
作者：袁华
朝代：明

昔年梁武帝，葬父在平冈。皇业寺犹在，萧陵名未亡。石麟薶碧草，玉雁锢黄肠。触事多兴感，悲风起白杨。
甲午岁丹阳道中即事·其五
作者：袁华
朝代：明

闻道黄连破，吴侬喜欲狂。渠魁竟授首，遐裔尽来王。洗甲浔阳水，铭功赤壁冈。总戎英且武，疑是郭汾阳。
甲午岁丹阳道中即事·其八
作者：袁华
朝代：明

水军新建节，遴选尽英雄。粳稻千艘发，梯航四海通。斩鲸朝拂剑，闻雁夜张弓。独有玉山客，参谋在幕中。
甲午岁丹阳道中即事·其六
作者：袁华
朝代：明

平籴吴东粟，委输江上游。汎舟雍继绛，给饷马连牛。坚壁虽皆破，陈师尚未休。将军身许国，不解虱兜鍪。
甲午岁丹阳道中即事·其十
作者：袁华
朝代：明

驰驱思欲迷，恻恻重悽悽。去国悲游子，怀乡梦故妻。断沟科蚪聚，灌木郭公啼。独有平安字，缄封手自题。
甲午岁丹阳道中即事·其四
作者：袁华
朝代：明

天设长江险，悠悠万古情。烟光连北固，云气渺东瀛。夜汎金山寺，花游铁瓮城。也知狂李白，乘月醉骑鲸。
留题长庆寺呈天镜净公
作者：袁华
朝代：明

阴阴双梓昼当门，问讯毗耶丈室尊。谪仙时过青莲宇，异道或来黄竹园。山近蓬莱深雨露，地邻泮水荐蘋蘩。会稽自昔多奇迹，奈此南归驾短辕。
病中次韵答诸葛用中见寄
作者：袁华
朝代：明

连朝寒热相攻战，帕首伸吟拥被眠。头但岑岑如砭骨，身常兀兀似乘船。谩怜方朔饥求米，谁似苏卿冻啮毡。料得故人同寂寞，客窗泚笔写诗篇。避地移舟江水滨，风尘愁杀未归人。夷亭城下空怀土，甫里湖边又见春。日落长林乌乱叫，雪晴大泽雁飞频。题诗寄远还相忆，坐对梅花月色新。
病中次韵答诸葛用中见寄·其一
作者：袁华
朝代：明

连朝寒热相攻战，帕首伸吟拥被眠。头但岑岑如砭骨，身常兀兀似乘船。谩怜方朔饥求米，谁似苏卿冻啮毡。料得故人同寂寞，客窗泚笔写诗篇。
病中次韵答诸葛用中见寄·其二
作者：袁华
朝代：明

避地移舟江水滨，风尘愁杀未归人。夷亭城下空怀土，甫里湖边又见春。日落长林乌乱叫，雪晴大泽雁飞频。题诗寄远还相忆，坐对梅花月色新。
癸丑正月风雨中偶成
作者：袁华
朝代：明

入春弥月雨霏微，惊蛰无雷雪又飞。抚节不愁花蕊晚，感时惟恐麦苗稀。当歌对酒愁难遣，问舍求田志己违。只尺相望不相见，空吟偪侧思依依。岁除风雨浃新正，二月将终未放晴。残雪不消犹待泮，轻雷欲震又收声。樵苏后爨愁童稚，故旧凋零失老成。推枕无眠清夜永，淋淋檐溜百忧生。
癸丑正月风雨中偶成·其一
作者：袁华
朝代：明
体裁：诗

入春弥月雨霏微，惊蛰无雷雪又飞。抚节不愁花蕊晚，感时惟恐麦苗稀。当歌对酒愁难遣，问舍求田志己违。只尺相望不相见，空吟偪侧思依依。
癸丑正月风雨中偶成·其二
作者：袁华
朝代：明

岁除风雨浃新正，二月将终未放晴。残雪不消犹待泮，轻雷欲震又收声。樵苏后爨愁童稚，故旧凋零失老成。推枕无眠清夜永，淋淋檐溜百忧生。
登桐川郡楼
作者：袁华
朝代：明

桐川郡楼一登览，好风东来吹酒醒。数里已分吴楚地，百年如寄短长亭。凤凰远举梧桐老，燕雀生成桑柘青。虚名得失何足论，更尽沙头双玉瓶。酒酣倚阑西日暮，青山当户如高人。银杏树阴不受暑，蔷薇花开犹是春。目送云霄瞻羽翮，手扪河汉近星辰。莫欺老子才情减，还据胡床岸角巾。
登桐川郡楼·其一
作者：袁华
朝代：明

桐川郡楼一登览，好风东来吹酒醒。数里已分吴楚地，百年如寄短长亭。凤凰远举梧桐老，燕雀生成桑柘青。虚名得失何足论，更尽沙头双玉瓶。
登桐川郡楼·其二
作者：袁华
朝代：明

酒酣倚阑西日暮，青山当户如高人。银杏树阴不受暑，蔷薇花开犹是春。目送云霄瞻羽翮，手扪河汉近星辰。莫欺老子才情减，还据胡床岸角巾。
登绰墩
作者：袁华
朝代：明

白云屏上倚危阑，陡觉梅风四月寒。云接姑苏山莽苍，春生泽国水瀰漫。粳稻再闻输贡赋，王师谁报渡桑乾。道人筑就栖禅窟，好似香山八节滩。
白云楼歌次韵文学古
作者：袁华
朝代：明

白云楼居深复深，道人燕坐云为心。未逐神龙泽天下，时从倦鹤栖岩阴。玉气虹光射虚牖，天逼阑干挂牛斗。始信桃源隔一尘，世人只许闻鸡狗。君不见茂苑长洲荒草里，豪杰销沉呼不起。功成身退去者谁，一棹鸱夷渺烟水。又不见秦川公子走干戈，龙颠虎倒奈渠何。落日凭高望乡国，愁怀借酒生春和。世事兴亡等飞絮，难挽黄河水西注。御风八极恣游遨，归去还依白云住。
白头母歌次韵徐孟岳
作者：袁华
朝代：明

白头母，少为倡家女，老作种花妇，短布单衣才掩股。犹记青年学歌舞，樱桃花发当窗树。艺成北上凤皇城，不与长川教坊伍。耶娘轻义重金珠，婚娶论财漫相许。失身为妾权豪门，背立银釭泣无语。主家三入相中书，万骑云趋当要路。马前鹰犬亦遭时，门下桃李自成蹊。共工一触天柱折，舞衫歌扇都分携。放还仍饮邻妪茶，弟妹凋零无一家。嫁得涌金门外婿，不解耕田能种花。钱唐大家罗捡刮，救死奚暇誇骄奢。秋风荆棘迷花坞，充募新军隶分府。别时血泪万行啼，信州城下出征西。前夫后婿何翕忽，贵贱同为道旁骨。闭门花落清明雨，梦寻旧谱移筝柱。觉来无地觅夫骸，悔不身先木兰去。
百花潭
作者：袁华
朝代：明

朝乘百花舫，暮醉百花潭。纤纤潭上月，流影照清酣。
直沽偶成
作者：袁华
朝代：明

草低沙软见牛羊，烟雾苍茫落日黄。燕女如花不相识，笑倾马湩劝人尝。海雾昏昏水拍天，马牛遗矢满平川。翻思五月江南道，万木清阴叫杜鹃。
直沽偶成·其一
作者：袁华
朝代：明

草低沙软见牛羊，烟雾苍茫落日黄。燕女如花不相识，笑倾马湩劝人尝。
直沽偶成·其二
作者：袁华
朝代：明

海雾昏昏水拍天，马牛遗矢满平川。翻思五月江南道，万木清阴叫杜鹃。
直沽即事
作者：袁华
朝代：明

鸾舆北狩神京日，车骑回屯海浦秋。草地霜寒散驼马，旃庐日夕下羊牛。革囊桐酒醺人醉，芦叶吹笳动客愁。可见太平忘武备，蹋歌顿足拥貂裘。沙门宛在海东边，白浪漫空雾涨天。屯卫远分貔虎队，岛夷潜匿蜑蛮船。蓬莱清浅高秋见，碣石苍茫落照连。应笑嬴秦那解事，虚劳徐市访神仙。
直沽即事·其一
作者：袁华
朝代：明

鸾舆北狩神京日，车骑回屯海浦秋。草地霜寒散驼马，旃庐日夕下羊牛。革囊桐酒醺人醉，芦叶吹笳动客愁。可见太平忘武备，蹋歌顿足拥貂裘。
直沽即事·其二
作者：袁华
朝代：明

沙门宛在海东边，白浪漫空雾涨天。屯卫远分貔虎队，岛夷潜匿蜑蛮船。蓬莱清浅高秋见，碣石苍茫落照连。应笑嬴秦那解事，虚劳徐市访神仙。
瞿允同梦侍其考野逸翁有乌飞集其肘遂名其堂曰梦乌
作者：袁华
朝代：明

忆弟春吟草，思亲夜梦乌。栖冠旌子孝，集肘慰儿孤。失喜承颜色，含哀咏毕逋。升堂观返哺，感慕重长吁。
祷雨诗为陈应辰鍊师赋
作者：袁华
朝代：明

己酉季夏天亢阳，木槁草悴黍稌黄。黔黎蒲伏号穹苍，如瞽无相何伥伥。有司骏奔走郡望，女巫舞雩纷浩倡。箕毕槱燎光载明，闭阳崇阴禜门行。精诚不格天梦梦，共牺行空火云扬。安得天瓢酌天潢，净涤炎歊化清凉。玄都中人衣朱裳，服食太和日月芒。赤子罹毒未渠央，起叱风雷掩晹光。紫鹅赤鸡飞符章，檄召皓灵三山宫。深铃掷火万骑骧，玄冥前驱回禄藏。丰隆屏翳翼两相，少女风来舞商羊。阴云四合大雨滂，槁者浡然枯者生。奚用暴巫及㷊尪，至人无为道自充。积精所致与天通，故能弭菑驱厉阳。我歌乌足为报贶，愿子长年身受庆。
秋夜
作者：袁华
朝代：明

中庭坐深夜，诗思与秋清。零露沾衣湿，流萤度竹明。酒杯嗟量减，烽火唤愁生。断送凄凉好，西风鼓角声。
秋夜怀友
作者：袁华
朝代：明

玉露洗空碧，银潢澹无波。怀人起遐想，况兹良夜何。俯听百虫泣，仰观众星多。惊乌未遑息，飞鸣择丛柯。中心百感集，岂谓悲蹉跎。终羡林居子，躬耕乐太和。
秋江钓艇图
作者：袁华
朝代：明

我昔系缆桑落洲，好山无数当船头。大孤绝立小孤险，江水远兼湖水流。扁舟老叟钓斜日，断崖古木含清秋。草堂抚卷重感慨，满眼风尘怀旧游。
种玉亭
作者：袁华
朝代：明

种玉新亭下，移来嶰谷中。幽根留宿土，醉日动微风。杖化龙飞雨，笙吹凤下空。道人参玉板，避世隐墙东。
种玉亭
作者：袁华
朝代：明

采得昆冈玉，连云种小亭。月华润灵雨，虹彩烛苍冥。
端阳曲
作者：袁华
朝代：明

兰汤试浴铜龙吐，美人䰀？钗悬虎。竹粉吹香扑燕泥，猩红血点流花雨。绛纱笼肉蝉翼轻，木难络臂如珠樱。赤灵符佩练囊小，宛转中锁相思情。镇东大阅临细柳，甲光照曜狻猊口。金仆姑穿杨叶飞，帐下酣呼急传酒。銮舆北狩龙沙长，橐它鼓鸣白日凉。侍臣万寿献天子，紫霞玉醴浮昌阳。
端阳曲
作者：袁华
朝代：明
体裁：乐府曲辞

兰汤试浴铜龙吐，美人䰀�钗悬虎。竹粉吹香扑燕泥，猩红血点流花雨。绛纱笼肉蝉翼轻，木难络臂如珠樱。赤灵符佩练囊小，宛转中锁相思情。镇东大阅临细柳，甲光照曜狻猊口。金仆姑穿杨叶飞，帐下酣呼急传酒。銮舆北狩龙沙长，橐它鼓鸣白日凉。侍臣万寿献天子，紫霞玉醴浮昌阳。
竹林高士图
作者：袁华
朝代：明

淇澳水瀰瀰，淇园竹猗猗。有斐古君子，燕坐淇之涯。横琴未暇弹，悠然有遐思。兴怀仰高躅，三复卫风诗。
答缪叔正见寄兼东琦元璞
作者：袁华
朝代：明

阖闾城里连朝住，秋雨秋风过客稀。且泛徵君彭泽菊，谁歌义士首阳薇。清霜满野群乌下，远水兼天一雁飞。忆共孤蓬娄水曲，行觞联句月中归。空城落月噪饥鸦，殷地秋风动鼓笳。洗甲天河无壮士，驰车原隰有皇华。人生扰扰投林鸟，岁事匆匆赴壑蛇。只许龙门看泉者，笑挥谈麈落空花。
答缪叔正见寄兼东琦元璞·其一
作者：袁华
朝代：明

阖闾城里连朝住，秋雨秋风过客稀。且泛徵君彭泽菊，谁歌义士首阳薇。清霜满野群乌下，远水兼天一雁飞。忆共孤蓬娄水曲，行觞联句月中归。
答缪叔正见寄兼东琦元璞·其二
作者：袁华
朝代：明

空城落月噪饥鸦，殷地秋风动鼓笳。洗甲天河无壮士，驰车原隰有皇华。人生扰扰投林鸟，岁事匆匆赴壑蛇。只许龙门看泉者，笑挥谈麈落空花。
答顾周道
作者：袁华
朝代：明

司户谩怜称画绝，都官翻讶坐诗穷。也知困顿尘埃里，何似栖迟草泽中。江日荒荒连野白，枫林槭槭带霜红。春来拟约钱湖上，联辔看山踏晓风。
篆冢歌
作者：袁华
朝代：明

庖牺卦画龟龙出，颉诵造书鬼夜泣。俯观鸟兽蹄迒迹，依类象形文字立。以迄三五咸东封，改易殊体靡有同。周官保氏教国子，六书大义开群蒙。太史籀文古少异，小篆双省由秦始。仓颉爰历博学篇，三家著述初传世。秦燔经籍狱讼炽，乃尚隶书趋约易。古文虽绝汉草行，尉律学僮乃课试。东阁祭酒太岳孙，夙尝受业贾氏门。闵悼俗图昧所向，博采籀古加讨论。揭示上下明指事，转注假借形声意。立为一端亥毕终，分别部居不杂厕。亘千万古知字源，昭若列星丽躔次。中兴斯学曰阳冰，入室操戈胡背戾。二徐训释浩江河，仲也袪妄言不颇。吴兴张有尔杰出，复古正俗订舛讹。布衣道士钱唐住，玩世端如郭忠恕。三十六举仅成编，蝉蜕遗踪不知处。席中加带恶安西，鼓皮离禹良可吁。汉家去古尚未远，成皋印文犹重摹。云间读书苦嗜古，手校科虫辨鱼鲁。明窗净几风日佳，临摸一埽千番楮。商彝周鼓真吾师，■扁沈著沙画锥。鸾回凤翥龙夭矫，长戈短剑相交驰。书草日积充栋楣，保爱何啻璧与圭。细林山中一抔土，缃笈缄縢重闭之。于乎禊帖藏玉匣，终致温韬举菜锸。亦恐虹光夜烛天，定有窃开窥笔法。冢头草，鸣寒蛩，薶文瘗笔同高风。后三千年见白日，好事应营马鬣封。
素华轩
作者：袁华
朝代：明

素封家开素华室，乃在练祁之水旁。千树梅花浑是雪，一庭月色只疑霜。神游空洞生虚白，潜心内景修中黄。未饶剡曲多清思，乘兴须当汎野航。
綵燕
作者：袁华
朝代：明

剪开双尾出乌衣，便逐钗梁小凤归。晓倩婵娟红缕系，春迎倭堕翠蛾飞。香销金屋花无语，影落妆楼月有晖。惭愧年年一相见，秋娘老去鬓云稀。
纪行歌送陈士惟新喻教授
作者：袁华
朝代：明

陈广文短而精悍才且㒞，投老远之新喻任。中流扬舲张大帆，乌帽霜华点秋鬓。忆别楚乡今十年，梦想江山动游兴。忆昨经览初，看山数去程。放舟娄江口，挂席南风轻。长年三老椎大鼓，酾酒割牲祈降灵。开头捩柁入扬子，东望淮沙海门紫。鲸鱼吹浪波冥冥，不觉狼山去如驶。舟行三日数百里，忽见金焦屹相峙。铁瓮城颓壁垒荒，百战英雄嗟已矣。晓行朱金沙，暮泊石头城。不闻商女歌玉树，黄芦苦竹生秋声。复溯彭郎矶，还经敷浅源。落帆官亭湖，遥见香垆烟。却忆仪真不数日，行尽长江十三驿。大孤雨晴冰鉴开，白石青林映行色。始离墟落见城市，高阁魏魏对山起。摩铁柱，吊旌阳，俯仰清风怀孺子。三洲橘熟秋雨霜，枫林点染兼丹黄。烟华万井照金碧，石城百雉围清江。范太史，清江生。视草登紫阁，看花游玉京。子今往，彼我歌纪行。范公虽仙典刑在，山川草木皆知名。醉歌击唾壶，君毋忧问涂。安得成宽辈，写作长江图。
织锦曲
作者：袁华
朝代：明

绣帐锦流苏，画阁金琅珰。短机未成匹，愁随秋夜长。綵凤衔梭动纤体，万叶千花劳素指。海枯石烂此心存，比翼相栖木连理。
美人剖瓜图
作者：袁华
朝代：明

蛱蝶双栖萱草花，轻衫新试方空纱。髻斜䰀？不复理，小鬟初进青门瓜。昆刀未截璊玉璧，手奉瑛槃倦无力。嚼破红冰如蜜甘，谁解黄台语悽恻。
美人剖瓜图
作者：袁华
朝代：明
体裁：古风

蛱蝶双栖萱草花，轻衫新试方空纱。髻斜䰀�不复理，小鬟初进青门瓜。昆刀未截璊玉璧，手奉瑛槃倦无力。嚼破红冰如蜜甘，谁解黄台语悽恻。
耕读轩集陶诗二首
作者：袁华
朝代：明

少无适俗韵，贫居依稼穑。农务各自归，耕种有时息。道丧向千载，圣贤留遗迹。游好在六经，疑义相与析。在昔余多师，玄鬓早已白。羲农去我久，素抱深可惜。种桑长江边，开荒南野际。星纪奄将终，风雨纵横至。既耕亦已种，及时当勉励。收敛不盈廛，冬日凄且厉。时还读我书，竟此岁月驶。缅焉起深情，怀役不遑寐。守拙归田园，鵔䴊安足恃。
耕读轩集陶诗二首·其一
作者：袁华
朝代：明

少无适俗韵，贫居依稼穑。农务各自归，耕种有时息。道丧向千载，圣贤留遗迹。游好在六经，疑义相与析。在昔余多师，玄鬓早已白。羲农去我久，素抱深可惜。
耕读轩集陶诗二首·其二
作者：袁华
朝代：明

种桑长江边，开荒南野际。星纪奄将终，风雨纵横至。既耕亦已种，及时当勉励。收敛不盈廛，冬日凄且厉。时还读我书，竟此岁月驶。缅焉起深情，怀役不遑寐。守拙归田园，鵔䴊安足恃。
耕读轩集陶诗二首·其二
作者：袁华
朝代：明
体裁：古风

种桑长江边，开荒南野际。星纪奄将终，风雨纵横至。既耕亦已种，及时当勉励。收敛不盈廛，冬日凄且厉。时还读我书，竟此岁月驶。缅焉起深情，怀役不遑寐。守拙归田园，鵔鸃安足恃。
自钱塘附漕舟汎海至石墩时至正乙亥嘉平廿三日
作者：袁华
朝代：明

平生远游屐，历览名山川。北上齐鲁境，西溯荆襄船。承平百年久，关塞静风烟。道里不裹粮，朝吴暮幽燕。岂意戎马生，跬步那可前。朅来钱塘城，雉堞云山连。带甲三十万，兵革利且坚。中军霍嫖姚，智勇开三边。井邑百战馀，白骨蒿莱缠。粮道又梗阻，故里难回邅。漕侯万人杰，饟运来江壖。仓皇问归路，黄色眉间鲜。太守敬爱客，江亭祖离筵。临行重赠诗，诗句清且妍。暝投海门泊，啴急鸣哀弦。长星蚩尤旗，光亘奎娄缠。修德弭天变，圣主方求贤。黎明众船开，张旗鼓阗阗。推篷视海色，雪满群峰颠。龛赭天设险，峡东崖倒悬。英雄已陈迹，涛浪犹掀天。尚馀射潮箭，钱笴大如椽。扬帆出海口，风静波涟涟。雪霁天宇高，眺远意所便。甬东山数点，跕跕若堕鸢。潮汐既有程，往来谁使然。昔人去己远，此理何由宣。兹游信奇绝，岂独坡翁专。舟归石墩浦，微涡生颊颧。戴星蹋沙尾，借榻营中眠。盘餐荐蟹蛤，调咸异肥膻。匪私一饭恩，幸获能生还。人生涉忧患，所贵道自全。聊以慰旅怀，长哦遂成篇。
至正乙巳纪兴十首
作者：袁华
朝代：明

炎精罹阨会，新都肆奸媮。窃权造符命，居摄仿伊周。甄阜主击断，王邑参谋猷。杀子堕三纲，进女位长秋。金匮授神禅，即真成篡谋。民心本思汉，天意终眷刘。二八火为主，龙奋南阳秋。发兵捕不道，前骑驱旄头。一鼓入长安，尚阻渐台流。周还威斗柄，按式审休囚。传首诣宛下，黔黎起歌讴。帝王有真数，智力焉能求。区区事谲诈，万古徒贻羞。扬雄莽大夫，陶潜晋处士。校书天禄阁，归耕柴桑里。陶情绿酒倾，准易太玄拟。文章既雄世，出处多殊轨。直书义自见，珍重子朱子。朱楼临大道，画戟列高门。问是谁人第，疏封两国尊。任侠若孟公，养士拟平原。客趿明珠履，宰胹封熊蹯。长儿尚公主，中子守名藩。睥睨仇雠报，诛求乡里怨。一朝被流放，不得窥田园。富贵如浮云，飘散岂常存。阶有蒿莱长，门无车马喧。鸺鹠鸣废井，鼯鼠上颓垣。豪华易凋歇，往事那可论。空馀乞墦者，犹是侠王孙。闾阎轻薄儿，掉臂起乱离。捐生取功名，徇财忘险巇。鱼丽朝结陈，肉薄夜登陴。论功秉节钺，干城罗虎貔。玉刻鹿卢剑，翠织蝥弧旗。燕马饱刍豆，韩卢厌肉糜。晏安怀酖毒，富贵履危机。飞言起不测，车裂徇其尸。空令行路人，感慨兴嗟咨。所以昌黎翁，为赋召南诗。城西有冶女，被服何姗姗。白玉搔头凤，黄金㔩鬓蝉。肌肤若冰雪，标格拟神仙。不闻傅姆教，自择心所怜。侠游者谁子，东家恶少年。椎埋白日内，剽击大道边。目成如宿约，窃出夜私奔。托身不分明，色衰中弃捐。男儿慎出处，景行当勉旃。贞哉宿瘤女，千古称其贤。苍龙何煌煌，芒角在东方。感时耿无寐，起视夜未央。晨兴粪田畴，洒流固堤防。谷雨扇条风，负耒欲分秧。立苗本欲疏，薅锄莠与稂。耕耘不卤莽，所报千斯仓。岂惟田畯喜，妇子亦洋洋。严霜降中野，黍稌登圃场。上当输国赋，下以充糇粮。于斯祀先农，击鲜罗酒浆。饮福既赐胙，再拜奉亲尝。愿亲弥寿考，黄耇膺天庆。嘤嘤黄鸟鸣，莫莫柔桑黝。行行抱懿筐，掺掺出素手。长条手难扳，卑枝钩可取。摘迟蚕苦饥，姑嫜望来久。惟愿茧如山，缫丝易升斗。号寒固未免，输官安敢后。输官庶有馀，染丝作长绶。萧关夫戍还，黄金印县肘。燕燕羽差池，双飞复双止。朝从旧主归，暮将旧巢理。巢完乳我雏，宁辞污泥滓。雄飞去不返，雏长各他徙。孤鸣芹塘中，独宿杏梁里。蒲柳风凄凄，蒹葭露泥泥。红缕系将离，娈彼玉京氏。别来隔黄垆，飞投墓门死。禽鸟尚有知，人胡不循礼。夭天原上桃，濯濯园中柳。商飙飒然至，荣华变衰朽。青年不努力，白发倏盈首。身后千载名，生前一杯酒。归与东曹掾，还为莼鲈否。人生居世间，弱草栖轻尘。胡为事微利，汨汨疲精神。牙筹较锱铢，会计夜达晨。黄金积成埒，焉能葆吾真。题凑锢三泉，蔂梩亦掩身。贵贱同一死，感慨为酸辛。不同草木腐，予怀古其人。
至正乙巳纪兴十首·其一
作者：袁华
朝代：明

炎精罹阨会，新都肆奸媮。窃权造符命，居摄仿伊周。甄阜主击断，王邑参谋猷。杀子堕三纲，进女位长秋。金匮授神禅，即真成篡谋。民心本思汉，天意终眷刘。二八火为主，龙奋南阳秋。发兵捕不道，前骑驱旄头。一鼓入长安，尚阻渐台流。周还威斗柄，按式审休囚。传首诣宛下，黔黎起歌讴。帝王有真数，智力焉能求。区区事谲诈，万古徒贻羞。
至正乙巳纪兴十首·其七
作者：袁华
朝代：明

嘤嘤黄鸟鸣，莫莫柔桑黝。行行抱懿筐，掺掺出素手。长条手难扳，卑枝钩可取。摘迟蚕苦饥，姑嫜望来久。惟愿茧如山，缫丝易升斗。号寒固未免，输官安敢后。输官庶有馀，染丝作长绶。萧关夫戍还，黄金印县肘。
至正乙巳纪兴十首·其三
作者：袁华
朝代：明

朱楼临大道，画戟列高门。问是谁人第，疏封两国尊。任侠若孟公，养士拟平原。客趿明珠履，宰胹封熊蹯。长儿尚公主，中子守名藩。睥睨仇雠报，诛求乡里怨。一朝被流放，不得窥田园。富贵如浮云，飘散岂常存。阶有蒿莱长，门无车马喧。鸺鹠鸣废井，鼯鼠上颓垣。豪华易凋歇，往事那可论。空馀乞墦者，犹是侠王孙。
至正乙巳纪兴十首·其九
作者：袁华
朝代：明

夭天原上桃，濯濯园中柳。商飙飒然至，荣华变衰朽。青年不努力，白发倏盈首。身后千载名，生前一杯酒。归与东曹掾，还为莼鲈否。
至正乙巳纪兴十首·其二
作者：袁华
朝代：明

扬雄莽大夫，陶潜晋处士。校书天禄阁，归耕柴桑里。陶情绿酒倾，准易太玄拟。文章既雄世，出处多殊轨。直书义自见，珍重子朱子。
至正乙巳纪兴十首·其五
作者：袁华
朝代：明

城西有冶女，被服何姗姗。白玉搔头凤，黄金㔩鬓蝉。肌肤若冰雪，标格拟神仙。不闻傅姆教，自择心所怜。侠游者谁子，东家恶少年。椎埋白日内，剽击大道边。目成如宿约，窃出夜私奔。托身不分明，色衰中弃捐。男儿慎出处，景行当勉旃。贞哉宿瘤女，千古称其贤。
至正乙巳纪兴十首·其八
作者：袁华
朝代：明

燕燕羽差池，双飞复双止。朝从旧主归，暮将旧巢理。巢完乳我雏，宁辞污泥滓。雄飞去不返，雏长各他徙。孤鸣芹塘中，独宿杏梁里。蒲柳风凄凄，蒹葭露泥泥。红缕系将离，娈彼玉京氏。别来隔黄垆，飞投墓门死。禽鸟尚有知，人胡不循礼。
至正乙巳纪兴十首·其六
作者：袁华
朝代：明

苍龙何煌煌，芒角在东方。感时耿无寐，起视夜未央。晨兴粪田畴，洒流固堤防。谷雨扇条风，负耒欲分秧。立苗本欲疏，薅锄莠与稂。耕耘不卤莽，所报千斯仓。岂惟田畯喜，妇子亦洋洋。严霜降中野，黍稌登圃场。上当输国赋，下以充糇粮。于斯祀先农，击鲜罗酒浆。饮福既赐胙，再拜奉亲尝。愿亲弥寿考，黄耇膺天庆。
至正乙巳纪兴十首·其十
作者：袁华
朝代：明

人生居世间，弱草栖轻尘。胡为事微利，汨汨疲精神。牙筹较锱铢，会计夜达晨。黄金积成埒，焉能葆吾真。题凑锢三泉，蔂梩亦掩身。贵贱同一死，感慨为酸辛。不同草木腐，予怀古其人。
至正乙巳纪兴十首·其四
作者：袁华
朝代：明

闾阎轻薄儿，掉臂起乱离。捐生取功名，徇财忘险巇。鱼丽朝结陈，肉薄夜登陴。论功秉节钺，干城罗虎貔。玉刻鹿卢剑，翠织蝥弧旗。燕马饱刍豆，韩卢厌肉糜。晏安怀酖毒，富贵履危机。飞言起不测，车裂徇其尸。空令行路人，感慨兴嗟咨。所以昌黎翁，为赋召南诗。
芝云堂夜集分韵得相字
作者：袁华
朝代：明

今夕复何夕，张燕芝云堂。西风度江汉，仰见征鸿翔。坐中仙释侣，学道攻文章。飘飘鸾鹄姿，皎皎金玉相。上客貌苍古，乃是李伯阳。忆别昆丘颠，十见木叶黄。相逢玉山里，语旧热中肠。促席更秉烛，深杯送瑶浆。酒阑登雪巢，取琴弦清商。一弹别鹤操，再鼓凤求凰。人生会合难，引满重举觞。与子各尽醉，忧乐俱两忘。
芝云堂小集
作者：袁华
朝代：明

池馆风微白昼长，芭焦叶大午阴凉。蜻蜻点水高低见，燕燕冲花下上忙。酪粉蔗浆银盌冻，莼羹鲈脍玉醪香。醉骑黄鹄云中去，岂为暌离惨别肠。
芝云堂小集
作者：袁华
朝代：明
体裁：七言律诗

池馆风微白昼长，芭焦叶大午阴凉。蜻蜻点水高低见，燕燕冲花下上忙。酪粉蔗浆银碗冻，莼羹鲈脍玉醪香。醉骑黄鹄云中去，岂为暌离惨别肠。
花游曲
作者：袁华
朝代：明

暖云霏雾摇空濛，游丝弱絮萦柔风。木兰载春石湖里，呼弄璚英掬春水。铁龙飞霜招羡门，鸾旌小队青霓裙。凌波双飞动尘步，冶情漫忆鸳鸯墓。蹋春挝鼓能几来，便须一饮三千杯。血色蒲桃凝冰盌，郁轮袍催紫檀板。云旗缥缈青鸟西，口衔红巾缄旧题。璚林宴中探花使，骰子逡巡赐绯四。醉携红袖写银笺，不数公子花游篇。
花游曲
作者：袁华
朝代：明
体裁：乐府曲辞

暖云霏雾摇空濛，游丝弱絮萦柔风。木兰载春石湖里，呼弄璚英掬春水。铁龙飞霜招羡门，鸾旌小队青霓裙。凌波双飞动尘步，冶情漫忆鸳鸯墓。蹋春挝鼓能几来，便须一饮三千杯。血色蒲桃凝冰碗，郁轮袍催紫檀板。云旗缥缈青鸟西，口衔红巾缄旧题。璚林宴中探花使，骰子逡巡赐绯四。醉携红袖写银笺，不数公子花游篇。
苏小小像
作者：袁华
朝代：明

钱唐江中涛似雪，钱唐湖头好花月。钱唐女儿苏小小，艳质清歌两奇绝。纱窗梦回春己深，黄梅雨润越罗衾。䰀？结偏倦梳掠，袖携檀板愁萦心。冶容诲淫古所鄙，千载尚犹传画史。却忆当年桓少君，鹿车共挽归乡里。
苏小小像
作者：袁华
朝代：明
体裁：古风

钱唐江中涛似雪，钱唐湖头好花月。钱唐女儿苏小小，艳质清歌两奇绝。纱窗梦回春己深，黄梅雨润越罗衾。䰀�结偏倦梳掠，袖携檀板愁萦心。冶容诲淫古所鄙，千载尚犹传画史。却忆当年桓少君，鹿车共挽归乡里。